
转讜住驻讜转



 讛讜讛 注转讬专 诪砖讘讜专 诪诇讻讗. 驻讬' 诪讝讘诇 讘讛诪讜转讬讜 砖诇 专讘讬 讻讚讗砖讻讞谉 谞诪讬 讘讘专讗砖讬转 专讘讛 (驻' 住讜) 讝讘诇 讘讛诪讜转讬讜 砖诇 讬爪讞拽 讜诇讗 讻住驻讜 讜讝讛讘讜 砖诇 讗讘讬诪诇讱: 

讛诪讗讬专讬

诇注讜诇诐 讬讝讛专 讗讚诐 诇讛转专讞拽 诪诪讚转 讛讛转谞讻专讜转 讜砖诇讗 诇讻驻讜专 讘讟讜讘转 诪讬 砖讛讟讬讘讜 讜诪讬 砖诪转谞讻专 诇诪讬 砖讛讟讬讘讜 讗讬谉 爪讚 驻讞讬转讜转 诪讚讛 诇诪讟讬讘讬诐 讗诐 讬讝讻讬专 诇讜 讞住讚讬诐 砖讙诪诇讜 讜讗讚专讘讛 专讗讜讬 诇讜 讻讚讬 诇讘讬讬砖讜 讜诇讛讜讻讬讞讜 讜讗祝 讛讜讗 专讗讜讬 诇讜 诇讞讝讜专 诪注砖讛 讛讬讛 讘专讘讬谞讜 讛拽讚讜砖 砖讛砖讬讘 讗讞讚 诪讘谞讬 讛讙讚讜诇讬诐 诪讚专讱 专注讛 讜讛砖诇讬诪讜 讘讞讻诪讛 讜讘转讜专讛 讜讛讻转讬专讜 讘诪讚讜转 讜讘诪讜住专 注讚 砖讛讜砖诇诐 诇讛砖驻讬注 诇讝讜诇转讜 讜住诪讻讜 讘专讘讬 讜驻注诐 讗讞转 砖诪注 砖讛讬讛 专讜爪讛 诇注讝讘讜 讜讬砖讜讘 诇注讬专讜 讜讗诪专 诇拽专讬转讬 讗谞讗 讗讝讬诇 讜讻注住 注诇讬讜 专讘讬 讜讗诪专 诇讜 讞讻讬诐 注讘讚讬 讬转讱 讜讙讜诇转讗 讚讚讛讘讗 驻专讬住讬转 讗专讬砖讱 讜专讘讬 拽专讜 诇讱 讜讗转 讗诪专转 诇拽专讬转讬 讗谞讗 讗讝讬诇 讜讗祝 讛讜讗 讞讝专 讘讜 讜拽讘诇 注诇讬讜 讘砖讘讜注讛 诇讘注专 诪讞砖讘讛 讝讜 诪拽专讘讜 讜讗诪专 讛讗 诪讜诪讬 注讝讜讘讗 讚讗:



讻诇 讛诪诇诪讚 讗转 讘谉 讞讘专讜 转讜专讛 讝讜讻讛 讜讬讜砖讘 讘讬砖讬讘讛 砖诇 诪注诇讛 讜讻诇 讛诪诇诪讚 讗转 讘谉 注诐 讛讗专抓 转讜专讛 讗驻讬诇讜 讙讜讝专 讛拽讘"讛 讙讝专讛 讛讜讗 诪讘讟诇讛:





诪讛专砖"讗 - 讞讬讚讜砖讬 讗讙讚讜转

讚诇诪讗 讬讜谞转谉 讚讞讝讗 讚讙专讬专 注诇诪讗 讘转专 讚讜讚 讻讜'. 讗讘诇 诪讛 砖诪砖讞讛讜 砖诪讜讗诇 诇诪诇讱 诇讗 讛讜讜 讬讚注讜 讘讬讛 讻"注 讗讘诇 讚讘专 讝讛 讛讜讛 诪驻讜专住诐 讚讙专讬专 注诇诪讗 讘转专 讚讜讚 讻讚讻转讬讘 讜讻诇 讬砖专讗诇 讜讬讛讜讚讛 讗讜讛讘讬诐 讗转 讚讜讚 讜讙讜' 讜拽"诇:


拽讘诇 注诇讬讛 讬住讜专讬谉 转诇讬住专 砖谞讬谉 讻讜'. 讚讗诇讜 专讗讘"砖 诪讗讛讘讛 讘讗讜 讻讜' 谞专讗讛 诇驻专砖 讚诇讗 谞转拽讘诇讛 转驻诇转讜 诇讘讗 讗诇讗 讘讬讜诐 讬讘讜讗讜 讬讛讬讜 讬"讙 砖谞讬谉 讜讻谉 讛讬讜 讜' 讘爪诪讬专转' 讻讜' 讗讘诇 讚专讗讘"砖 诪讗讛讘讛 讘讗讜 讻讜' 讻讚讗诪专讬谞谉 诇注讬诇 讘讗讜专转讗 讗诪专 讘讜讗讜 讻讜' 讘爪驻专讗 讗诪专 讝讬诇讜 诪驻谞讬 讘讟讜诇 转讜专讛 讜讻讚讗诪专讬谞谉 讘驻"拽 讚讘专讻讜转 讗讬讝讛 讛谉 讬住讜专讬谉 砖诇 讗讛讘讛 砖讗讬谉 讘讛谉 讘讟讜诇 转讜专讛 讗讘诇 讚专讘讬 诇讗 讘讗讜 讗诇讗 注"讬 诪注砖讛 注讙诇讛 讜诇讗 讛诇讻讜 讘讻诇 讬讜诐 讻砖讗诪专 诇讛谉 讝讬诇讜 砖诇讗 讛讬讜 讬住讜专讬谉 砖诇 讗讛讘讛 讗诇讗 注"讬 诪注砖讛 讚讘谞讬 讻专讻讜砖转讗 讛讜讜 讗讝诇讬 讜讛讜讗 诪讘讜讗专 砖讗诪专 诇注讙诇讛 讚讛讜讜 拽讗 诪诪讟讬 诇讬讛 诇砖讞讬讟讛 诇讻讱 谞讜爪专转 讚讝讛 诪诪讚转 讗讻讝专讬讜转 砖讛注讙诇 讛讜讗 诪讜讘讞专 砖讘诪讬谞讬谉 讜注讙诇 讘谉 讬讜诪讜 拽专讬 砖讜专 讜专讜讘 注讙诇讬诐 诇讗讜 诇讛讻讬 拽讬讬诪讬 讗诇讗 专讜讘谉 诇专讚讬讗 拽讬讬诪讬 讻讚讗诪专讬谞谉 讘专"驻 讛驻专讛 讜诇讗 讗诪专讜 讗诇讗 住讜祝 讘讛诪讛 诇砖讞讬讟讛 讚讛讬讬谞讜 讘住讜驻讛 讗讘诇 讘转讞诇转讛 诇专讚讬讗 拽讬讬诪讬 讜注"讻 讗诪专讬 诇讬转讜 注诇讬讛 讬住讜专讬谉 讚讙诐 住讜祝 讗讚诐 诇诪讜转 讘讝诪谞讬讛 讜诇讗 讘转讞讬诇转讜 讗诇讗 讚讬住讜专讬谉 诪诪专拽讬谉 讜注"讬 诪注砖讛 讛诇讻讜 讘讻诇 爪驻专讗 讜谞注砖讜 讬住讜专讬谉 砖诇 讗讛讘讛 注"讬 讻专讻讜砖转讗 砖讛诐 讘谞讬 讛讞讜诇讚讛 砖讛讜讗 讛诪讬谉 讛砖驻诇 砖讘讻诇 讛诪讬谞讬谉 砖谞讘专讗讜 诪讬住讜讚 讛转讞转讜谉 讻讚讗诪专讬谞谉 讘驻专拽 讛注讜专 讜讛专讜讟讘 讻诇 讛诪讬谞讬谉 砖讬砖 讘讬讘砖讛 讬砖 讘讬诐 讞讜抓 诪讞讜诇讚讛 砖谞讗诪专 讛讗讝讬谞讜 讻诇 讬讜砖讘讬 讞诇讚 讜讗驻"讛 讗诪专 注诇讬讛谉 讜专讞诪讬讜 注诇 讻诇 诪注砖讬讜 讗祝 注诇 诪注砖讬讜 砖讛讬讜转专 砖驻诇讬诐 讜讗诪专 讚讻讜诇讬 砖谞讬 讬住讜专讬 讚专"讗 诇讗 砖讻讬讘 讗讬谞讬砖 讘诇讗 讝诪谞讬讛 讚讛讬讬谞讜 砖诇讗 讛讬讛 诪转 注诇 诪讟转讜 砖讜诐 讗讚诐 讘讬讚讬 砖诪讬诐 讘诇讗 讝诪谞讬讛 砖讛爪讚讬拽讬诐 谞转讻驻专讜 讘讬住讜专讬诐 讜讛专砖注讬诐 讛专讬 讻诇讜 注诇 讬讚讜 讗讘诇 讘砖谞讬 讬住讜专讬 讚专讘讬 讛专砖注讬诐 砖讘讛诐 讜讚讗讬 诪转讜 讘诇讗 讝诪谞诐 讚讗讬谉 讬住讜专讬谉 讗诇讗 讘爪讚讬拽讬诐 讜讘讘注诇讬 转砖讜讘讛 讗讘诇 诇讗 讗讬爪讟专讬讱 注诇诪讗 诇诪讟专讗 砖诇讗 讛讬讛 讚讬谞讗 讘注诇诪讗 讜诇讗 讛讬讛 诪讚转 讛讚讬谉 砖讜诇讟 讘注讜诇诐 砖诇讗 诇讛讘讞讬谉 讘讬谉 爪讚讬拽 诇专砖注 讜讗驻"讛 讻讬 讛讜讛 讻讜' 讛讜讛 拽讬讬诪讗 讘讬专讗 诪诇讬讗 诪讬讗 讜讝讜 讛讘专讻讛 讛讬讛 诪谉 讛转讛讜诐 讻讚讗诪专讬谞谉 住讜祝 驻专拽 住讚专 转注谞讬讜转 讗讬谉 诇讱 讟驻讛 诪诇诪注诇讛 砖讗讬谉 讛转讛讜诐 注讜诇讛 诪诇诪讟讛 讟驻讞讬讬诐 讜注讬"诇 诪砖讜诐 讚专讗讘"砖 转驻讬住 讙谞讘讗 讜讛诪讬转谉 讘诇讗 讝诪谞谉 讜注"讝 拽讘诇 讬住讜专讬谉 注"讻 讗讞"讻 讻砖谞转讻驻专 诇讜 讝讻讛 砖诇讗 讬诪讜转讜 讘诇讗 讝诪谞诐 讜专讘讬 砖转驻住 诪讚转 讗讻讝专讬讜转 讜注"讝 拽讘诇 讬住讜专讬谉 讗讞"讻 讻砖谞转讻驻专 诇讜 讝讻讛 诇诪讚转 讛专讞诪讬诐 砖讬讛讬讛 讘注诇诪讗 讜诇讗 讬讜诪讗 讚讚讬谞讗 讜拽"诇:


驻专讬 爪讚讬拽 注抓 讞讬讬诐. 讚讝讻讜转 讛爪讚讬拽 驻专讬讜 砖讛讬讛 注抓 讬讘砖 诪转讞诇讛 谞注砖讛 注抓 讞讬讬诐 砖谞注砖讛 讘注诇 讛转讜专讛 注砖"讛 讻讬 讛讜讗 讞讬讬讱 讜讙讜'. 讜诇讜拽讞 谞驻砖讜转 讜讻讜' 讗诪专 谞驻砖讜转 讘诇砖讜谉 专讘讬诐 讻讬 注诇 讬讚讬 砖谞注砖讛 讘注诇 转讜专讛 诪转拽讬讬诐 讘讜 诇讗 讬诪讜砖讜 诪驻讬讱 讜诪驻讬 讝专注讱 讜诪驻讬 讝专注 讝专注讱 讙诐 谞驻砖讜转 砖讬讘讜讗讜 诪诪谞讜 讬讛讬讜 讻诪讜讛诐 讻讚诇拽诪谉 诪讻讗谉 讜讗讬诇讱 诪讞讝专转 讛转讜专讛 注诇 讗讻住谞讬讗 砖诇讛:


讻诇 讛诪诇诪讚 讘谉 讞讘讬专讜 转讜专讛 讻讜'. 讜讛诪诇诪讚 讘谉 注"讛 转讜专讛 讻讜' 讛讝讻讜转 讛讜讗 诪谉 讛讚讜诪讛 诇诪注砖讛 讚讻诇 讛诪诇诪讚 讘谉 讞讘讬专讜 转讜专讛 讜诪讘讬讗讜 诇讬砖讘 讘讬砖讬讘讛 讻讚拽讗诪专 讛讻讗 讻讬 讙讚诇 讗转讗 讬转讬讘 讘诪转讬讘转讗 讻讜' 讝讜讻讛 讛讜讗 诇讬砖讘 讘讬砖讬讘讛 砖诇 诪注诇讛 讜讛诪诇诪讚 讘谉 注"讛 转讜专讛 砖诇驻讬 讙讝专转讜 诇讗 讬讛讬讛 讘注诇 转讜专讛 讚讻诇 讛诪讜诇讬讚 讘讚讜诪讛 讛讜讗 诪讜诇讬讚 讗讘诇 讛诇讜诪讚 注诪讜 诪讘讟诇 讟讘注讜 讜讙讝专转讜 讝讜讻讛 讙诐 讻谉 砖讛拽讘"讛 诪讘讟诇 讙讝专转讜 讘砖讘讬诇讜 讻诪"砖 讻驻讬 转讛讬讛 讻驻专砖"讬 讘住驻专 讬专诪讬讛 砖讗谞讬 讙讜讝专 讙讝讬专讛 讜讗转讛 诪讘讟诇讛 注"砖:


讻诇 砖讛讜讗 转"讞 讜讘谞讜 转"讞 讻讜'. 诪讗讬 讗诪专 讛' 讗诪专 讛拽讘"讛 讗谞讬 注专讘 诇讱 讘讚讘专 讝讛 诪讗讬 诪注转讛 讜注讚 注讜诇诐 讻讜' 讛拽讜砖讬讜转 讜讻讬 注讚 讛砖转讗 诇讗 讬讚注 诪讗讬 诪注转讛 讜注讚 注讜诇诐 讜诇诪讗谉 讛讜讗 注专讘 讜诇讬砖谞讗 讚诪讞讝专转 讜诇讗 拽讗诪专 讞讜讝专转 [拽砖讛] 讜讛谞专讗讛 讻诇驻讬 诪讛 砖讗诪专讜 讘驻专拽讬 讗讘讜转 讜讛转拽谉 注爪诪讱 诇诇诪讜讚 转讜专讛 砖讗讬谞讛 讬专讜砖讛 诇讱 讚诇讘谉 转"讞 拽讗诪专 讛讻讬 砖讬转拽谉 注爪诪讜 诇诇诪讜讚 转讜专讛 讗讝 讗驻砖专 诇讜 诇讘讗 诇诪拽讜诐 讗讘讜转讬讜 讗讘诇 讘诇讬 砖讬讝专讝 注爪诪讜 诪爪讚 讬专讜砖讛 诇讗 讬诪诇讗 诪拽讜诐 讗讘讜转讬讜 讜注"讝 讗诪专 讜讗谞讬 注专讘 讘讚讘专 砖讛注专讘 讘讻诇 诪拽讜诐 诇诪诇讜讛 讘注讘讜专 讛诇讜讛 讜讛讻讗 诪讬 讛讜讗 讛诇讜讛 讗诇讗 讛讗讚诐 注爪诪讜 讞讬讬讘 诇诇诪讜讚 转讜专讛 讜诇转拽谉 注爪诪讜 讜讛拽讘"讛 注专讘 诇讜 砖讬砖转诇诐 诇讜 讚讛讬讬谞讜 砖讬讘讗 诇讬讚讬 诪注诇转 诪拽讜诐 讗讘讜转讬讜 讜讛砖转讗 砖驻讬专 拽讗诪专 诪讗讬 诪注转讛 讜注讚 注讜诇诐 讚讛讗 讘谉 注"讛 谞诪讬 讻讱 讛讜讗 讚讘诇讬诪讜讚 转讜专讛 转诇讬讗 诪诇转讗 讜诪讗讬 讗讜诇诪讬讛 讘谉 转"讞 砖诇 讘谉 转"讞 诪讘谉 注"讛 讜讗诪专 讚讘讛讻讬 注讚讬祝 讘谉 转"讞 砖诇 讘谉 转"讞 诪讘谉 注"讛 砖讛转讜专讛 砖诇讜诪讚 诪讞讝专转 讜诪住讬讬注转讜 诇讛讙讬注 讜诇诪诇讗 诪拽讜诐 讗讘讜转讬讜 砖讛讬讗 讗讻住谞讬讗 砖诇讛 讚讛讬讬谞讜 讘讬转 讗讘讜转讬讜 讜拽"诇:


讬转讬讘 诪' 转注谞讬转讗 讜讗拽专讜讬讛 诇讗 讬诪讜砖讜 诪驻讬讱 讻讜'. 砖讻谉 拽讘诇转 讛转讜专讛 诇诪砖讛 讛讬讛 诪' 讬讜诐 诇讞诐 诇讗 讗讻诇 讜讙讜' 讗讘诇 讘驻注诐 讙' 砖讬讛讬讛 讝讜讻讛 讻谉 诇讚讜专讜转 讛讜讬 讘注讬 诪讗讛 讬讜诐 讘转注谞讬转 砖讛讜讗 砖讬注讜专 讛讙讚讜诇 砖讘砖讬注讜专讬诐 讜专讘讬 讝讬专讗 讚讛讜讛 讬转讬讘 讙"驻 诪讗讛 诇讛讬讜转 谞注谞讛 讘讙' 讚讘专讬诐 砖讘拽砖 注诇讬讛诐 讜讗驻砖专 诪讟注诐 讻讬 讙"驻 诪讗讛 讘转注谞讬转 讻讜诇诇 砖谞讛 转诪讬诪讛 讞讜抓 诪砖讘转讜转 讜讬诪讬诐 讟讜讘讬诐 讜拽"诇:


讚诇砖转讻讞 转诇诪讜讚 讘讘诇讗讛 诪讬谞讬讛 讻讜'. 驻讬专砖 专砖"讬 讚诇讗 谞讟专讚讬讛 讻砖注诇讛 诇讗"讬 诇诇诪讜讚 转讜专讛 诪驻讬 专讘讬 讬讜讞谞谉 讻讜' 讜诪讬讬砖讘讬谉 讗转 讛讟注诪讬诐 讘诇讗 拽讜砖讬讜转 讜驻专讜拽讬谉 注讻"诇 讛讗 讜讚讗讬 讚讙诐 讘谞讬 讗"讬 讛讜讜 诪拽砖讬谉 讜诪驻专拽讬谉 讗讛讚讚讬 讻讚讗诪专讬谞谉 诇注讬诇 讘专' 讬讜讞谞谉 讙讜驻讬讛 讚讗诪专 注诇 专"诇 讚讛讜讬 诪拽砖讬 诇讬讛 讻"讚 拽讜砖讬讜转 讜诪驻专拽讬谞谉 诇讬讛 讻"讚 驻讬专讜拽讬 讗诇讗 讚讛讬讬谞讜 砖讛讬讜 诪注讬讬谞讬谉 讜诪转拽谞讬谉 讻诇 讚讘专 注诇 讘讜专讬讜 讜讛砖诪讜注讛 讬讜爪讗讛 诇讗讜专 注诇 讬讚讬 驻诇驻讜诇诐 讚讗讛讻讬 诪讬讬转讬 诇讛 讛转诐 讚专"诇 注讜拽专 讛专讬诐 讜讞专讬祝 讟讜讘讗 讛讜讛 讜讛讬讛 诪讞讘讘 讜诪讬讬砖讘 讚讘专讬 专' 诪讗讬专 讻讚讗诪专讬谞谉 谞诪讬 诇注讬诇 讚注"讬 驻诇驻讜诇诐 专讜讜讞讗 砖诪注转转讗 诪砖讗"讻 讘谞讬 讘讘诇 讚讗驻砖专 砖讛讬讜 诪驻诇驻诇讬诐 讚讜讙诪转 讞讬诇讜拽讬诐 砖讘讚讜专 讛讝讛 讗砖专 讻诇 诪讬 讗砖专 讬讜讚注 诇讻讜讬谉 注诇 爪讚 讛讬讜转专 讘驻诇驻讜诇 砖诇 讛讘诇 讛专讬 讝讛 诪砖讜讘讞 讜讻诇 讗讞讚 诪讻讜讬谉 诇讚讞讜转 讚讘专讬 讞讘讬专讜 讻讚拽专讬 诇讛讜 诪讞讘诇讬诐 砖讗讬谉 谞讜讞讬谉 讝讛 诇讝讛 讘讛诇讻讛 讜注诇 讬讚讬 讻讱 诇讗 住诇拽讗 诇讛讜 砖诪注转转讗 讗诇讬讘讗 讚讛诇讻转讗 讻讚拽专讬 诇讛讜 谞诪讬 讛转诐 讘诪讞砖讻讬诐 讛讜砖讬讘谞讬 讜讛讜讗 砖讗诪专 讚诇讗 谞讟专讚讬讛 讻讬 驻诇驻讜诇 讻讝讛 诪讟专讬讚 讗转 讛讗讚诐 诪谉 讛讗诪转 讜讗讬谉 诪讙讬注讜 诇转讻诇讬转讜 讛诪讘讜拽砖 讜拽"诇:


讻诇 转诇转讬谉 讬讜诪讬 讛讜讛 讘讚讬拽 谞驻砖讬讛 讻讜'. 诪砖讜诐 讚讻诇 诇' 讬讜诪讗 谞讜专讗 讚讙讬讛谞诐 诪转讞讚砖 讻讚讗诪专讬谞谉 讘驻' 讛住驻讬谞讛 讻诇 转诇转讬谉 讬讜诪讬 诪讛讚专讗 讙讬讛谞诐 诇讛讻讗 讻讜' 注"砖:


讜拽专讜 诇讬讛 拽讟讬谞讗 讞专讬讱 砖拽讬' 驻专砖"讬 讚讗讬谞讬砖 讙讜爪讗 讛讜讛 注讻"诇 讜诇讻讱 拽专讜 诇讬讛 拽讟讬谞讗 讜讻转讘 讘住驻专 讬讜讞住讬谉 讚诇讻讱 谞拽专讗 谞诪讬 讝注讬专讗 讘转诇诪讜讚 讬专讜砖诇诪讬 讜讘讘讘诇讬 谞讘诇注 讛注' 注讻"诇:





讞讻诪转 砖诇诪讛

讙诪' 拽讘讬诇 注诇讬讛 转诇讬住专 砖谞讬 讻讜' 谞"讘 诇讗 谞专讗讛 诇驻专砖 砖讛讜讗 拽讘诇 注诇讬讜 讬住讜专讬谉 讬"讙 砖谞讬谉 讗诇讗 讛讜讗 拽讘诇 注诇讬讜 讬住讜专讬诐 讘住转诐 讜讛砖诐 讬转' 讛讘讬讗 注诇讬讜 讬住讜专讬谉 讗讞专 讛诪注砖讛 讜讛讬讜 注诇讬讜 讬"讙 砖谞讛 注讚 讛诪注砖讛 讛讗讞专转 讜讚讜"拽:


砖诐 砖谞砖讻专转 讘砖谞讬诐 砖讜讻专转讜 讻讜' 谞"讘 谞"诇 讚讛讻讬 驻讬专讜砖讜 讗驻讬' 讝讜谞讛 讞砖讜讘讛 砖讛讬讗 谞砖讻专转 讘讻驻诇 诪讗讞专转 诇专讜讘 讬讜驻讬讛 讗驻讬诇讜 讛讻讬 讛讬讗 砖讜讻专转讜 讘讻驻诇 讻驻诇讬诐 诪砖诇讛 讚讛讬讬谞讜 讘砖诪讜谞讛 讜诪砖"讛 讘砖谞讬 讝讛讜讘讬诐 讗讜 讘砖谞讬 诪谞讛 讜讚讜"拽:


砖诐 讜讙讜诇转讗 讚讚讛讘讗 讻讜' 谞"讘 讘讙讚 转专讙讜诐 讬专讜砖诇诪讬 讙讜诇转讗 注专讜讱:


砖诐 讗诪专 诇讬讛 诪讜诪讬 讻讜' 谞"讘 转专讙讜诐 砖诇 砖讘讜注讛 诪讜诪转讗:


砖诐 讬转讬讘 诪讗讛 转注谞讬转讗 讻讜' 谞"讘 谞"诇 讚讻诇 讛谞讬 诪讗讛 讟"住 讛讜讗 讜讛讜讗 诪' 讬讜诐 讚讛讬讬谞讜 讗专讘注讬诐 讜拽"诇:


专砖"讬 讘讚"讛 爪驻讚谞讗 讞讜诇讬 砖讘转讜讱 讛驻讛 讻讜' 谞"讘 讜讝讛讜 讞讜诇讬 讛砖讬谞讬诐 讜讘诇注"讝 诪讬砖"讙 专砖"讬 讘驻' 讗讬谉 诪注诪讬讚讬谉 注诇 讛讗 讚讞砖 专' 讬讜讞谞谉 讘爪驻讬讚谞讗 注"砖:


讘讚"讛 砖诪拽驻讞 讻讜' 讘谞讬 讻砖讛讬讛 谞砖讘注 讻爪"诇 讜谞"讘 讘驻专拽 拽诪讗 讚砖讘转:





专砖"砖

讙诪专讗 讜砖讘注 讘爪驻专谞讗. 爪"诇 讘爪驻讬讚谞讗 讘讚' 讜讻谉 讘住诪讜讱 讜讘驻专砖"讬 讜讻讚讗讬转讗 讘讬讜诪讗 (驻讚) 讜砖诐 讜讻"讛 讘注专讜讱:



讙诪' 砖诐 讗诪专讜 诇讛 注讻谞讗 讻讜'. 讻爪"诇:



讙诪' 砖诐 讬爪转讛 讘"拽 讜讗诪专讛. 讻爪"诇:



讙诪' 砖诐 讻讚讬 砖诇"讬 讘砖讘讬诇 讝讜 讞讝专 讝讛. 讻讛"讙 诇注讬诇 (注"讘):





讛讙讛讜转 讬注讘"抓

讙诪' 讗"专 讞讘讬讘讬谉 讬住讜专讬谉 拽讘讬诇 讻讜'. 谞"讘 讻砖讘讗讜 注诇讬讜 讻讚诇拽诪谉. 拽讘诇诐 诪讗讛讘讛 讜诇讗 讘注讟 讘讛诐:


砖诐 讘爪驻专谞讗. 爪"诇 讘爪驻讚谞讗. 讜讻谉 讘驻注诐 讛砖谞讬:


砖诐 讗讝讬诇 拽诇讗. 谞"讘 讚讞讬讜转讗:


砖诐 谞讞讜转讬 讬诪讗. 谞"讘 讚讟讘专讬讗. 砖讛讬讛 砖讜讻谉 讘讟讘专讬讗 讻讚讗讬转讗 讘讛谞讜砖讗 [讻转讜讘讜转 拽讬讙 讘' 注"砖 讜讘诪讙讬诇讛 讛' 讘' 讜讘转讜住' 砖诐 讚"讛 讜讛讗]:


砖诐 讚讛讛讜讗 注讙诇讗 讻讜'. 谞"讘 讛讬转讛 讘讜 谞砖诪讛 诪讙讜诇讙诇转 讜讘讜讚讗讬 转拽讜谞讛 砖诇 讘讛诪讛 讛讬讗 砖讞讬讟转讛 讗讘诇 诇讻讱 谞注谞砖 专讘讬 砖诇讗 讛转驻诇诇 注诇 谞砖诪转 讗讜转讜 讛诪讙讜诇讙诇 砖转爪讗 诪谉 讛讘讛诪讛 讜转砖讬讙 转拽讜谞讛 注诇 讬讚讜 讘诇讬 爪注专 砖讞讬讟讛:


砖诐 讬讜诪讗 讞讚 讻讜'. 谞"讘 砖诪讗 讘讗讜转讜 讬讜诐 砖诇诪讜 转诇讬住专 砖谞讬 讚诇注讬诇. 讜讚拽讗诪专 讙诪专讗 拽讘讬诇 注诇讬讛 转诇讬住专 砖谞讬 讛"驻 砖讗讜转谉 讬讙"砖 砖讙讝专讜 注诇讬讜 诪"讛. 讜讻诇 讗讜转谉 砖谞讬诐 讛讬讛 诪拽讘诇诐 讜住讜讘诇诐 讘专爪讜谞讜 讜诇讗 讛转驻诇诇 诇住诇拽诐 诪注诇讬讜 注讚 砖讛诇讻讜 诪讗诇讬讛诐. 讜讚专讗讘"砖 诪讗讛讘转 讛转讜专讛 讛诇讻讜 讘讬讜诐:


砖诐 讜拽专讜 诇讬讛 拽讟讬谉. 谞"讘 砖注诇 砖诐 讻讱 谞拽专讗 讝讬专讗 讛讜讗 讻诪讜 讝注讬专讗. 讜讻谉 谞拽专讗转 讗爪讘注 拽讟谞讛 讘诇讛状拽 讝专转 讘讛讘诇注转 讛注状讬谉 砖讛讜讗 讻诪讜 讝注专转:





讘谉 讬讛讜讬讚注

讗指诪址专 专址讘旨执讬: 讞植讘执讬讘执讬谉 讬执住旨讜旨专执讬谉, 拽址讘旨执讬诇 注植诇值讬讛旨 转旨职诇值讬住址专 砖讈职谞值讬, 砖讈执讬转 讘旨执爪职诪执讬专职转旨指讗, 讜职砖讈侄讘址注 讘旨执爪职驻执讬专职谞指讗. 谞专讗讛 诇讬 讘住"讚 讛讟注诐 讚讛讬讜 砖讬转 讜砖讘注 讻讚讬 诇诪转拽 讗讜转讬讜转 讝讜 砖诇 讻讜讝志讜 砖讛讜讗 讗讞专 讗讜转讬讜转 讛讜讬志讛 讚讻转讘讜 专讘谞讬 讗砖讻谞讝 讝"诇 砖诐 讝讛 讞爪讬讜 砖讛讜讗 讗讜转讬讜转 讻志讜 专讞诪讬诐 诪驻谞讬 砖讛诐 诪住驻专 讛讜讬志讛 讜讞爪讬讜 讛砖谞讬 讝志讜 讛诐 讚讬谉 讜讘讝讛 驻讬专砖讜 专讘谞讬 讗砖讻谞讝 讝"诇 诪讗诪专 (转注谞讬转 讻讗.) 谞讞讜诐 讗讬砖 讙诐 讝讜 砖讛讬讛 讚专讻讜 诇讜诪专 讘讬住讜专讬谉 讙旨址诐 '讝讜止' 诇职讟讜止讘指讛 砖讻讬讜谉 诇诪转拽 讗讜转讬讜转 讝志讜 讚砖诐 讻讜讝志讜 讛谞讝讻专 讜诇讻谉 讙诐 讻讗谉 拽讘诇 讬住讜专讬谉 砖讘注 砖谞讬诐 讜砖砖 砖谞讬诐 讻谞讙讚 讗讜转讬讜转 讝志讜 诇诪转拽诐.
讜诪讛 砖讘讞专 讘砖谞讬 诪讬谞讬 讬住讜专讬谉 讗诇讜 讗讞转 讗讘谉 讗砖专 讘诪拽讜诐 拽讟谞讬诐 讜讛砖谞讬 讞讜诇讬 讘驻讛, 讚讬讚讜注 诪讛 砖讗诪专 专讘讬谞讜 讛讗专"讬 讝"诇 (讘砖注专 讛讙诇讙讜诇讬诐) 讻讬 专讘讬谞讜 讛拽讚讜砖 讛讬讛 讘讞讬谞转 讛讬住讜讚 讜讘讗 诇转拽谉 讘讞讬谞讛 讗讞转 诪讞诪砖讛 讘讞讬谞讜转 砖诇 注砖专讛 讟讬驻讬谉 砖讬爪讗讜 诪爪驻专谞讬 讬讜住祝 讛爪讚讬拽 注"讛 注讬讬谉 砖诐. 讜诇讻谉 讘讞专 讘讬住讜专讬谉 砖讬讛讬讜 讘讗讘专 讛专讜诪讝 诇讬住讜讚 讜讘讬住讜专讬谉 砖讘驻讛 砖讛驻讛 讛讜讗 住讜讚 诪诇讻讜转 专讞诇 讜讛讜讗 讛讬讛 讬住讜讚 诪讝讜讜讙 讬注拽讘 讜专讞诇 讻诪讜 砖讗诪专 讘砖注专 讛讙诇讙讜诇讬诐 讜讚讜"拽.



讛植讜指讛 讗指讝执讬诇 拽指诇指讗 讘旨执转职诇指转指讗 诪执讬诇值讬. 谞专讗讛 诇讬 讚讗讬谉 讝讛 谞注砖讛 讘讟讘注 讗诇讗 讘讚专讱 谞住 讘讛砖讙讞讛 诪谉 讛砖诪讬诐 砖讛讬讛 讛拽讜诇 讛讜诇讱 砖讬注讜专 讝讛 讻讚讬 砖讬讚注讜 讛注讜诇诐 讬住讜专讬讜 讜讬讘讬谞讜 讜讬讻讬专讜 讻讬 爪讚讬拽 讝讛. 讗讱 讞殖诇指讬值谞讜旨 讛讜旨讗 谞指砖指讉讗 讜旨诪址讻职讗止讘值讬谞讜旨 住职讘指诇指诐 (讬砖注讬讛 谞讙, 讚) 讜讘讝讻讜转讜 谞讬爪讜诇讬诐.
讜注讜讚 谞专讗讛 诇讬 讛诇讱 讛拽讜诇 讘砖诇砖讛 诪讬诇讬谉 诇专诪讜讝 砖讬砖 讻讚讗讬 讘讬住讜专讬讜 诇转拽谉 砖诇砖讛 注讜诇诪讜转 讘讬"注 [讘专讬讗讛 讬爪讬专讛 注砖讬讬讛] 砖爪专讬讻讬谉 转讬拽讜谉 讙诐 诇转拽谉 讙' 住驻讬专讜转 谞讛"讬 [谞爪讞 讛讜讚 讬住讜讚] 砖讛诐 讬止专职讚讜止转 诪指讜侄转 (诪砖诇讬 讛, 讛) 诇讛注诇讜转诐.



讗植讛讜止专职讬指专值讬讛旨 讚旨职讘值讬 专址讘旨执讬 讛植讜指讛 注址转旨执讬专 诪执砖旨讈职讘讜旨专 诪址诇职讻旨指讗. 拽砖讛 诪讛 砖讬讬讻讜转 讬砖 诇砖讘讞 讝讛 讻讗谉 讚讛讗 讻讗谉 诇讗 谞讞讬转 诇砖讘讞 讗转 专讘讬 讘注讜砖专 讜诇诪讗讬 讛讜爪专讱 诇讛讙讬讚 诇谞讜 讚讘专 讝讛?
讜谞专讗讛 诇讜诪专 讚诪诇讘讚 讛住讜住讬诐 砖诇 专讘 讬砖 注讜讚 住讜住讬诐 专讘讬诐 砖诇 讝讛 砖讜诪专 砖讜诪专 讛住讜住讬诐 砖诇 专讘讬 砖讛讬讛 诪谞讬讞谉 注诐 住讜住讬诐 砖诇 专讘讬 讻讬 讛讬讛 注砖讬专 讜讬砖 诇讜 住讜住讬诐 砖诇讜 讜讛拽讜诇 注讜诇讛 诪住讜住讬诐 砖诇 专讘讬 讜诪住讜住讬诐 砖诇 讝讛 讜注诐 讻诇 讝讛 诪注讘专 拽诇讬讛 讚专讘讬 诇拽诇讬讬讛讜.



讚旨职专址讘旨执讬, 注址诇 讬职讚值讬 诪址注植砖讉侄讛 讘旨指讗讜旨 讜职注址诇 讬职讚值讬 诪址注植砖讉侄讛 讛指诇职讻讜旨. 拽砖讗 讻讬讜谉 讚专讘讬 拽讘诇 诪注爪诪讜 讛讬住讜专讬谉 讘讗讛讘讛 讻诪讜 砖讗诪专讜 讘转诇诪讜讚讗 讗指诪址专 专址讘旨执讬 讞植讘执讬讘执讬谉 讬执住旨讜旨专执讬谉 拽址讘旨执讬诇 注植诇值讬讛旨 转旨职诇值讬住址专 砖讈职谞值讬, 讗诐 讻谉 诇诪讛 诇讗 讛讬讜 讬住讜专讬讜 讻诪讜 专讘讬 讗诇注讝专?
讜谞专讗讛 诇讬 讘住"讚 讚注诇 讻诇 诪讬谞讬 讬住讜专讬谉 讬砖 诪诇讗讻讬诐 诪诪讜谞讬诐 讗讱 诪讬 砖诪拽讘诇 注诇讬讜 讬住讜专讬谉 砖诇 讗讛讘讛 讘讗诪转 讛诐 讬讘讜讗讜 注诇 驻讬 讚讘讜专讜 讜讬诇讻讜 注诇 驻讬 讚讘讜专讜 讜诇讻谉 专讘讬 讗诇注讝专 讛讬讛 讘注专讘 讗讜诪专 诇诪诇讗讻讬诐 讛诪诪讜谞讬诐 注诇 讛讬住讜专讬谉 讘旨讜止讗讜旨 讗址讞址讬 讘旨讜止讗讜旨 专值注址讬 讜诪讘讬讗讬诐 诇讜 讛讬住讜专讬谉 讜讘讘讜拽专 讗诪专 诇讛诐 砖讬诇讻讜 讜诪住诇拽讬诐 讛诪诇讗讻讬诐 讛讬住讜专讬谉 诪诪谞讜.
讜专讘讬 讘转讞诇讛 讻讗砖专 拽讘诇 讘驻讬讜 讬住讜专讬谉 砖诇 讗讛讘讛 讛讬讛 讙诐 讻谉 讝讜讻讛 讻专讘讬 讗诇注讝专 砖讬讘讜讗讜 注诇 驻讬 讚讘讜专讜 讜讬诇讻讜 注诇 驻讬 讚讘讜专讜 讗诪谞诐 讗讞专 砖拽讘诇 诪讗讛讘讛 谞讝讚诪谉 讝讛 讛诪注砖讛 砖诇 讛注讙诇 讜诪讞诪转 诪注砖讛 讝讜 拽讟专讙讜 讛诪拽讟专讙讬诐 讜讗诪专讜 砖讗讬谉 诪谉 讛专讗讜讬 砖讬讝讻讛 讻专讘讬 讗诇注讝专 砖讬讘讜讗讜 讛讬住讜专讬谉 注诇讬讜 注诇 驻讬 讚讘讜专讜 讜讬诇讻讜 注诇 驻讬 讙讝专转 讘专讜讱 讛讜讗 砖诇 诪注诇讛 讻讗砖专 讬讝讚诪谉 诇讜 诪注砖讛 讛驻讱 讗讜转讛 诪注砖讛 砖诇 讛注讙诇 砖讬诪爪讗讜 诇讜 注诇 讬讚讛 住谞讙讜专讬讬讗 诇住诇拽 讛讬住讜专讬谉 诪诪谞讜 讜诇讻谉 拽讗诪专 讚专讘讬 注址诇 讬职讚值讬 诪址注植砖讉侄讛 讘旨指讗讜旨 讜职注址诇 讬职讚值讬 诪址注植砖讉侄讛 讛指诇职讻讜旨.



讗指讝址诇 转旨址诇职讬指讗 诇职专值讬砖讈值讬讛旨 讘旨职讻址谞职驻值讬讛旨 讚旨职专址讘旨执讬 讜职拽指讗 讘旨指讻执讬. 讛谞讛 讜讚讗讬 讗讬谉 讚注转 讛注讙诇 诇注砖讜转 讻讱 讗诇讗 讛讬讛 诪讙讜诇讙诇 讘讗讜转讜 讛注讙诇 讗讞讚 讬讛讜讚讬 讻砖专 讗砖专 谞转讙诇讙诇 砖诐 讘注讘讜专 讗讬讝讛 转讬拽讜谉 诇注爪诪讜 讜讝讛 讛专讜讞 讻砖诪爪讗 讗转 专讘讬 注讜讘专 转旨址诇职讬指讗 诇职专值讬砖讈值讬讛旨 讘旨职讻址谞职驻值讬讛旨 讚旨职专址讘旨执讬 砖专诪讝 诇讜 讘讝讛 砖讬诪砖讜讱 讗讜转讜 注诇 讬讚讬 讻讜谞讜转 诪谉 讛注讙诇 诪讘诇讬 爪讜专讱 爪注专 砖讞讬讟讛 讻诪讜 砖讛讬讜 注讜砖讬谉 专讘讬谞讜 诪讜专谞讜 讛专讘 专讘讬 讞讬讬诐 讜讬讟讗诇 讝"诇 讜诪讛专砖"讜 [诪讜专谞讜 讛专讘 专讘讬 砖诪讜讗诇 讜讬讟讗诇] 讝"诇 讘谞讜 诇讛讜爪讬讗 讛专讜讞讜转 诪拽专讘 讘谞讬 讗讚诐, 讜专讘讬 讛讘讬谉 讛注谞讬谉 讛讝讛 讗砖专 讘拽砖 诪诪谞讜 讗讱 讗诪专 讻讬讜谉 讚讘砖诪讬诐 讙诇讙诇讜 讗讜转讜 讘注讙诇 讝讛 讻讚讬 砖讬住讘讜诇 爪注专 砖讞讬讟讛 诇诪讛 讗讜爪讬讗 讗讜转讜 讘谞讞转.
讜讚注 砖砖诪注转讬 诪注砖讛 砖讛讬讛 驻讛 注讬专 讘讙讚讗讚 讬注"讗 [讬讙谉 注诇讬讛 讗诇讜拽讬诐] 拽讜讚诐 转砖注讬诐 砖谞讛 诪讻诇 诪拽讜诐, 讬讜诐 讗讞讚 讛诇讱 拽爪讘 讬讛讜讚讬 诇拽谞讜转 讘讛诪讜转 讞讜抓 诇注讬专 诇讛讘讬讗 诇注讬专 诇砖讞讜讟 讜讬诪爪讗 讙讜讬 注专讘讬 讗讞讚 诇拽专讗转讜 讜讘讬讚讜 砖讛 讗讞讚 讙讚讜诇 讛专讘讛 讜讬讗诪专 诇讜 讬讛讜讚讬 拽谞讛 诇讱 讝讛 讛砖讛, 讜讛拽爪讘 诇讗 专爪讛 诇拽谞讜转讜 讻讬 讞砖砖 砖诪讗 讛讜讗 讟专祝 讜诪讞诪转 讙讜讚诇讜 讬讛讬讛 讛驻住讚 砖诇讜 诪专讜讘讛 讻讬 讙讚讜诇 讛专讘讛 讛讬讛 讗讜转讜 讛砖讛, 讜讛驻爪讬专 讘讜 讛讙讜讬 讛专讘讛 砖讬拽谞讛 讗讜转讜 讜讗讜讝讬诇 讙讘讬讛 讘注专讻讜 讜拽谞讛 讗讜转讜 讜讗讜转讜 讛讬讜诐 诇讗 拽谞讛 讛拽爪讘 讘讛诪讜转 讞讜抓 诪讝讛 讜讬讘讗 诇讘讬转讜 注诐 讛砖讛 讛讝讛 诇讘讚讜 讜专讗讛 讞讬讚讜砖 砖讛砖讛 谞诪砖讱 讗讞专讬讜 讘谞讞转 讜讻驻讬 讛讟讘注 砖讛 讙讚讜诇 讜注爪讜诐 讻讝讛 拽砖讛 诇诪砖讻讜 讻讬 讬讛讬讛 诪讜专讚 讘诪讛诇讻讜 讜讝讛 讛讬讛 讻驻讜祝 讜谞讻谞注 诇讛拽爪讘 讜讛讜诇讱 讗讞专讬讜 诪讗讬诇讬讜 讘谞讞转 讜讛拽爪讘 讛讘讬讗讜 诇讘讬转讜 诇讛谞讬讞讜 注讚 注专讘 砖讘转 讜诇砖讞讟讜 讻讱 讛住讻讬诐 讘诇讘讜.
讜讛谞讛 讘诇讬诇讛 讘注讜讚谞讜 讬砖谉 注诇 诪讟转讜 讗讞专 讞爪讜转 诇讬诇讛 砖诪注 拽讜诇 讛砖讜讞讟 讚诪转讗 讚讜驻拽 注诇 驻转讞讜 讜讗讜诪专 诇讜 转讘讬讗 讗转 讛砖讛 砖拽谞讬转 讛讬讜诐 诇讘讬转讬 注转讛 讻讚讬 砖讗砖讞讟讛讜 注转讛 讜讬讛讬讛 讛讘砖专 诪讜讻谉 讘讘讜拽专 讛砖讻诐 诇爪讜专讱 讞转讜谞讛 驻诇讜谞讬转 砖讘注讬专 讜讗讞专 砖讗诪专 诇讜 讚讘专讬诐 讗诇讜 讘注讜讚 讛讚诇转 住讙讜专 讛诇讱 讛砖讜讞讟 讜诇讗 讛讜爪专讱 讛拽爪讘 诇驻转讜讞 讛讚诇转 讜诇讗 讚讘专 注诐 讛砖讜讞讟 讻诇讜诐 专拽 注谞讛 讗讜转讜 诪转讜讱 讛讞诇讜谉 砖讘讞讚专 诪砖讻讘讜 讜讬讗诪专 '讛谞谞讬 注转讛 讗讘讬讗谞讜 讗诇讬讱' 讜拽诐 讛拽爪讘 诪诪讟转讜 讜谞讟诇 讬讚讬讜 讜讬专讚 诇诪讟讛 讜诇拽讞 讛砖讛 讜讬讘讗 诪讘讬转讜 诇诇讻转 讗诇 讘讬转 讛砖讜讞讟 讜讙诐 注转讛 诪爪讗 讞讬讚讜砖 讻讬 讻讗砖专 拽专讘 讗诇 讛砖讛 诇诪砖讜讱 讗讜转讜 注诪讜 讛诇讱 讛砖讛 讗讞专讬讜 诪讗讬诇讬讜 讜讬讘讬讗讛讜 诇讘讬转 讛砖讜讞讟.
讗讱 讝讛 讛砖讜讞讟 拽讜讚诐 砖讘讗 讛拽爪讘 诇讘讬转讜 讞诇诐 砖讘讗 讝拽谉 讗讞讚 讗爪诇讜 讜讗诪专 诇讜 讛谞讛 讛拽爪讘 驻诇讜谞讬 诪讘讬讗 讗诇讬讱 注转讛 砖讛 讗讞讚 讙讚讜诇 讛讻诪讜转 讛专讘讛 讗砖专 拽谞讛 讗讜转讜 讛讬讜诐 讜讝讛 讛砖讛 诪讙讜诇讙诇 讘讜 谞驻砖 驻诇讜谞讬 讘谉 驻诇讜谞讬 砖谞驻讟专 诪拽专讜讘 讜讛砖讜讞讟 诪讻讬专讜 讻讬 讛讜讗 讛讬讛 讙讘讬专 讘谉 讙讘讬专 诪驻讜专住诐 讜谞砖讬讗 讛注讬专 讛讝讗转 讜讛讗讘 砖讛讜讗 讛谞砖讬讗 讛讬讛 注讜讚谞讜 讘讞讬讬诐 讜讗诪专 诇讜 砖注转讛 讛讙讬注 讝诪谉 转讬拽讜谉 砖诇讜 砖转注诇讛 谞驻砖讜 诪执砖旨讉侄讛 砖谞转讙诇讙诇讛 讘讜, 诇讻谉 转讝讛专 诇讘讚讜拽 讛住讻讬谉 讘讟讜讘 拽讜讚诐 砖讞讬讟讛 讜转讘专讱 讘讻讜谞讛 讙讚讜诇讛 注诇 讛砖讞讬讟讛 讜转砖讞讟谞讜 讻讛诇讻讛 讜讛讘砖专 诇讗 讬诪讻专 讘讘讬转 讛诪讟讘讞讬讬诐 诇讘谞讬 讗讚诐 讗诇讗 转讘砖诇讜 讗讜转讜 讜转讝诪讬谞讜 注诇讬讜 诇讗讻诇讜 讞讻诪讬诐 讜讬专讗讬 讛砖诐 砖讬讘专讻讜 注诇 讗讻讬诇转讜 讘讻讜谞讛 转讞诇讛 讜住讜祝.
讜讗讞专 砖专讗讛 诪专讗讛 讛讞诇讜诐 讛讝讛 砖诪注 拽讜诇 讛拽爪讘 讚讜驻拽 注诇 驻转讞讜 讜讗讜诪专 '讛讘讗转讬 讛砖讛 讻讗砖专 爪讜转谞讬' 讜讬专讚 讛砖讜讞讟 讜驻转讞 诇讜 讛讚诇转 讜谞讻谞住 注诐 讛砖讛 讛讻专讜讱 讗讞专讬讜 讜讬讗诪专 讛拽爪讘 诇诪讛 讟专讞转 诇讘讗 讘注讜讚 诇讬诇讛 讗爪诇讬 讘注讘讜专 讛砖讛 讛讝讛 讜诇讗 讛诪转谞转 注讚 讗讜专 讛讘讜拽专? 讜讬讗诪专 诇讜 讗谞讬 诇讗 讘讗转讬 讜诇讗 讬爪讗转讬 诪驻转讞 讘讬转讬 讗诇讗 注转讛 讻讱 讜讻讱 讞诇诪转讬 讜讘讜讚讗讬 讘注诇 讛讞诇讜诐 讛讜讗 讚驻拽 注诇 驻转讞讱 讘拽讜诇讬 讜注转讛 讻讱 讜讻讱 讗谞讞谞讜 爪专讬讻讬诐 诇注砖讜转 讻讗砖专 爪讜讜谞讬 讘注诇 讛讞诇讜诐 讜注砖讜 讻谉 注讚 讻讗谉.
讜讛谞讛 讘讜讚讗讬 注谞讬谉 讝讛 讛注讙诇 砖转诇讛 专讗砖讜 讘讻谞驻讬讛 讚专讘讬 讛讬讛 讙诐 讻谉 讻讱 讻讬 讛讬讛 诪讙讜诇讙诇 讘讜 谞驻砖 讗讚诐 讜讛谞驻砖 讛诪讙讜诇讙诇转 讛讬讗 诪砖讻讛 讛注讙诇 讛讝讛 讜讛讘讬讗转讜 诇讛讬讜转 转讜诇讛 专讗砖讜 讘讻谞驻讬讛 讚专讘讬 讻讬 诇讗 专爪转讛 讛谞驻砖 诇住讘讜诇 爪注专 讛砖讞讬讟讛 砖诇 讛注讙诇 讜注讜讚 讞砖砖讛 讗讜诇讬 诇讗 讬讗讻诇讜 讛讘砖专 讻砖专讬诐 砖诪讘专讻讬诐 讻专讗讜讬 讻讚讬 砖转讛讬讛 注诇讬讬转讛 诪谉 讛注讙诇 讘讟讜讘 讜专爪转讛 讚专讘讬 讬注诇谞讛 讜讬诪砖讻谞讛 诪谉 讛注讙诇 讘注讜讚讜 讘讞讬讬诐 注诇 讬讚讬 讻讜谞讜转 讛讬讚讜注讬诐 诇讜.



讻旨讜旨诇旨职讛讜旨 砖讈职谞值讬 讬执住旨讜旨专值讬 讚旨职专址讘旨执讬, 诇指讗 讗执讬爪职讟职专执讬讱职 注指诇职诪指讗 诇职诪执讟职专指讗. 讗祝 注诇 讙讘 讚讬专讬讚转 讛诪讟专 讬砖 讘讛 爪讜专讱 诇讘讬专讜专 谞讬爪讜爪讬 拽讚讜砖讛 诪谉 讛注驻专 讜讻诪讜 砖讻转讜讘  讘住驻专 讛诇讬拽讜讟讬诐 讘驻专砖转 讜讬砖诇讞 讚讻讞 讛诪讟专 讛讜讗 讗讜专 注诇讬讜谉 讛讬讜专讚 诪诇诪注诇讛 砖讛诐 诪"讚 [诪讬讬谉 讚讜讻专讬谉] 讜讻谞讙讚诐 注讜诇讜转 讗诇讜 讛诪"谉 [诪讬讬谉 谞讜拽讘讬谉] 砖讛诐 谞讬爪讜爪讜转 讛拽讚讜砖讛 讜讻讜' 注讬讬谉 砖诐. 讛谞讛 讝讛 讛讘讬专讜专 谞注砖讛 注诇 讬讚讬 讬住讜专讬诐 砖诇 专讘讬 砖讘讝讻讜转 讬住讜专讬谉 砖诇讜 讗讝 讗讜转讜 讛讻讞 讛注诇讬讜谉 讛谞讬转谉 讘诪讟专 诇爪讜专讱 讛讘讬专讜专 讛讬讛 讬讜专讚 讛讻讞 讛讛讜讗 砖讛讜讗 讗讜专 讛注诇讬讜谉 讗砖专 讛讜讗 讘住讜讚 诪"讚 [诪讬讬谉 讚讜讻专讬谉] 讘转讜讱 讛讟诇 砖讗讬谞讜 谞驻住拽 讜讛讬讛 诪转诇讘砖 讘讜 讜讗讝 讻谞讙讚讜 讛讬讜 讬讜爪讗讬谉 谞讬爪讜爪讬 拽讚讜砖讛 砖诪注讜专讘讬诐 讘注驻专.
讜诇讻谉 讻讗砖专 讛讬讜 注讜止拽职专执讬谉 驻旨讜旨讙职诇指讗 诪执诪旨执砖讈职专指讗 讛植讜指讛 拽址讬职诪指讗 讘旨值讬专指讗 诪址诇职讬指讗 诪址讬旨指讗 砖讛讬讛 讛讟诇 注讜砖讛 诪诇讗讻转 讛诪讟专 讜诪砖诪砖 讘诪拽讜诪讜 诪爪讚 讘讬专讜专 讛谞讬爪讜爪讬 拽讚讜砖讛 注讚 砖诇讗 讛讬讛 爪讜专讱 诇注砖讜转 讛讘讬专讜专 注诇 讬讚讬 讛诪讟专 讜讻诇 讝讛 讛讬讛 讘讝讻讜转 讬住讜专讬谉 讚专讘讬 砖谞诪爪讗转 讟讜讘讛 讛谞驻砖讬讬转 砖诇 讛讘讬专讜专 讜讟讜讘讛 讛讙讜驻谞讬讬转 砖诇 驻讬专讜转 讛讗专抓 讜转谞讜讘转讛 谞注砖讬诐 讘砖诇讬诪讜转 讘讝讻讜转 爪注专讜 砖诇 专讘讬 讘诇转讬 爪注专 讛讘专讬讜转 砖住讜讘诇讬诐 诪爪讚 讛诪讟专 讘专驻砖 讜讟讬讟 讜讻诪讜 砖讗诪专讜 讘讙诪专讗 讚旨职拽指砖讈侄讛 讬讜止诪指讗 讚旨职诪执讟职专指讗 讻旨职讬讜止诪指讗 讚旨职讚执讬谞指讗 讜讗讬 诇讗 讛讜讛 爪专讬讱 诇注诇诪讗 讛讜讛 讘注讬谞谉 专讞诪讬 讜诪讘讟诇讬 诇讬讛.



讗址砖讈职诇职诪值讬讛旨 诇职专址讘旨执讬 砖讈执诪职注讜止谉 讘旨侄谉 讗执讬住执讬 讘旨侄谉 诇址拽讜旨谞职讬指讗 讗植讞讜旨讛指 讚旨职讗执讬诪值讬讛旨. 讛讗 讚讛讜爪专讱 诇驻专砖 诇谞讜 砖讛讬讛 讗植讞讜旨讛指 讚旨职讗执讬诪值讬讛旨 诇讜诪专 讘讟注谞讛 讙讚讜诇讛 讘讗 注诇讬讜 砖讬讛讬讛 诪讞讜讬讬讘 诇讛讟驻诇 讘讜 诇讛讞讝讬专讜 诇诪讜讟讘 讻讬 专讜讘 讘谞讬诐 讚讜诪讬谉 诇讗讞讬 讛讗诐 讜讛谞讜砖讗 讗砖讛 讬讘讚讜拽 讘讗讞讬讛 (讘讘讗 讘转专讗 拽讬.) 讜谞诪爪讗 讛讙谞讗讬 砖诇讜 讞讜讝专 讗诇讬讜 讜注诇讬讜 诇转拽谉.



讞址讻旨执讬诐 注指讘职讚讜旨 讬指转指讱职, 讜职讙讜旨诇职转指讗 讚旨职讚址讛植讘指讗 驻旨指专职住讜旨 注植诇指讱职, 讜职'专址讘旨执讬' 拽指专讜旨 诇指讱职. 谞专讗讛 诇讬 讘住"讚 讛讻讜谞讛 讚讗诪专讜 专讘讜转讬谞讜 讝"诇 (住讜讟讛 讙.) 讗讬谉 讗讚诐 讞讜讟讗 讗诇讗 讗诐 讻谉 谞讻谞住 讘讜 专讜讞 砖讟讜转, 讜诇讻谉 讗诪专 诇讜 讞址讻旨执讬诐 注指讘职讚讜旨 讬指转指讱职 专爪讜谞讜 诇讜诪专 注诇 讬讚讬 砖讛驻专砖谞讜 讗讜转讱 诪谉 讛讞讟讗 谞拽专讗转 讞讻诐 诪讛 砖讗讬谉 讻谉 讘讝诪谉 讛讞讟讗 讛讬讬转 讘住讜讙 砖讜讟讛 讜讙诐 注讜讚 讜职讙讜旨诇职转指讗 讚旨职讚址讛植讘指讗 驻旨指专职住讜旨 注植诇指讱职 讛讜讗 讻讘讜讚 砖诇 讗讘讬讜 专讘讬 讗诇注讝专 讜讝拽谞讜 专砖讘"讬 注"讛 砖讘讝诪谉 讛讬讜转讜 讛讜诇讱 讘讚专讱 诇讗 讟讜讘 诇讗 讛讬讛 讻讘讜讚诐 驻专讜住 注诇讬讜 讗讱 注转讛 讻讘讜讚诐 驻专讜住 注诇讬讜 讚注讜砖讬诐 诇讜 讛注讜诇诐 讻讘讜讚 讘砖讘讬诇 讻讘讜讚 讗讘讜转讬讜 诪诇讘讚 讻讘讜讚 注爪诪讜 讜注讜讚 讘讛 砖诇砖讬讛 讚'专址讘旨执讬' 拽指专讜旨 诇指讱职 讻转讜讗专 讛讙讚讜诇讬诐 讗砖专 讘讗专抓 讗祝 注诇 讙讘 砖讗转讛 注讜讚讱 拽讟谉 讜讗讬谞讱 专讗讜讬 诇住诪讬讻讛 讝讜.



"驻旨职专执讬 爪址讚旨执讬拽 注值抓 讞址讬旨执讬诐", 讝侄讛 专址讘旨执讬 讬讜止住值讬 讘旨职专址讘旨执讬 讗侄诇职注指讝指专 讘旨职专址讘旨执讬 砖讈执诪职注讜止谉 (诪砖诇讬 讬讗, 诇). 讛讜爪专讱 诇驻专砖 讛讬讞讜住 砖诇讜 注讚 专讘讬 砖诪注讜谉 诇专诪讜讝 砖诇砖转诐 讘驻住讜拽 驻旨职专执讬 讝讛 专讘讬 讬讜住讬 讚讗讞专 砖讛讬讛 讘讜住专 谞砖诇诐 诇讛讬讜转 谞拽专讗 驻旨职专执讬 爪址讚旨执讬拽 讝讛 专讘讬 讗诇注讝专 讗讘讬讜 注值抓 讞址讬旨执讬诐 讝讛 专砖讘"讬 砖讛讬讛 砖诇诐 讜诪驻讜专住诐 讘讗专讘注讛 讞诇拽讬诐 砖诇 驻专讚"住 [驻砖讟 专诪讝 讚专砖 住讜讚] 砖讻诇 讞诇拽 谞拽专讗 讟讜讘 讜讚' 驻注诪讬诐 讟讜讘 注讜诇讛 诪住驻专 讞讬讬诐 [17脳4=68].
讜讗诪专 '讜职诇止拽值讞址 谞职驻指砖讈讜止转 讞指讻指诐' 讝侄讛 专址讘旨执讬 砖讈执诪职注讜止谉 讘旨侄谉 讗执讬住执讬 讘旨侄谉 诇址拽讜旨谞职讬指讗 讛讗 讚讗诪专 谞职驻指砖讈讜止转 诇砖讜谉 专讘讬诐 讜讛讜讗 讛讬讛 讗讞讚 讛讬讬谞讜 讻讬 讘讘谉 讬砖 讞诇拽 诪谞驻砖 讗讘讬讜 讜谞驻砖 讗诪讜 讜讗诐 讻谉 谞诪爪讗 诇拽讞 砖诇砖讛 谞驻砖讜转.



讬值砖讈 讘旨值谉 诇职讗讜止转讜止 爪址讚旨执讬拽 砖讈侄讛指讬指讛 诪职拽址驻旨值讞址 讗侄转 讘旨指谞指讬讜. 谞专讗讛 讻讬 注谞讬谉 讝讛 专诪讜讝 讘砖诪讜 注诇 讚专讱 砖讗诪专讜 (讬讜诪讗 讚祝 驻讙:) 专讘讬 诪讗讬专 讘讚讬拽 讘砖诪讗 讻讬 砖诪讜 讟址专职驻讜止谉 砖讛讜讗 讗讜转讬讜转 讟讜专祝 谉' 讜讛讬讬谞讜 讻讬 谞讜"谉 讚诪谞爪驻"讱 诪砖诪砖转 讘诪拽讜诐 讘谉 讻谞讜讚注.
讜诪讛 砖讗诪专讜 诇讜 讘旨值谉 讗值讬谉 诇讜止, 讘旨侄谉 讘旨址转 讬值砖讈 诇讜止 讛讻讜谞讛 砖诇讗 谞砖讗专 诇讜 讘谉 讗讞专 驻讟讬专转讜 讗讘诇 讘讞讬讬讜 讛讬讛 诇讜 讘谉 讘讜讚讗讬 讻讚讗讬转讗 讘驻专拽 砖讘讜注转 讛讚讬讬谞讬诐 (砖讘讜注转 诇讟:) 转谞讬讗 专讘讬 砖诪注讜谉 讘专讘讬 讟专驻讜谉 讗讜诪专 讜讻讜' 讜专拽 诪砖讜诐 讚讛讬讛 讚专讻讜 诇拽驻讞 讗转 讘谞讬讜 谞驻讟专讜 讘讞讬讬讜 讜诇讗 谞砖讗专 诇讜 讗讞专 驻讟讬专转讜 讗诇讗 专拽 讘谉 讛讘转.



讗指诪址专 诇值讬讛旨: 讗执讬 讛指讚址专职转旨职 讘旨指讱职, 讬指讛执讬讘职谞指讗 诇指讱职 讘旨职专址转旨指讗执讬. 拽砖讗 讗诪讗讬 诇讗 讗诪专 讻谉 诇讘谞讜 砖诇 专讘讬 讗诇注讝专? 讜谞专讗讛 诇讬 讚讗驻砖专 讛讗讬 注讜讘讚讗 砖诇 讘谉 讘转讜 砖诇 专讘讬 讟专驻讜谉 讛讜讛 拽讜讚诐 砖诇 讘专讬讛 讚专讘讬 讗诇注讝专 讜讛讗 讚谞拽讬讟 诇讛 转诇诪讜讚讗 讘专讬砖讗 诇住诪讜讱 讗讜转讛 注诐 讚讘专讬诐 讚谞拽讬讟 注诇 专讘讬 讗诇注讝专.
讗讬 谞诪讬 讛讗讬 注讜讘讚讗 砖诇 讘专讬讛 讚专讘讬 讗诇注讝专 讛讜讜转 讻诪讛 砖谞讬诐 拽讜讚诐 讛讗讬 注讜讘讚讗 讜讘讗讜转讜 讝诪谉 讛讬转讛 讘转讜 拽讟谞讛.
讗讬 谞诪讬 讗驻砖专 讚讘谞讜 砖诇 专讘讬 讗诇注讝专 讛讬讛 谞砖讜讬 讗砖讛 讗讜 讗讬专住 讜诇讻讱 诇讗 讗诪专 诇讜 砖讬转谉 诇讜 讘转讜 讗讘诇 讘谉 讘转讜 砖诇 专讘讬 讟专驻讜谉 诇讗 讛讬讛 诇讜 讗砖讛.



讻旨职讚值讬 砖讈侄诇旨止讗 讬止讗诪职专讜旨: 讘旨执砖讈职讘执讬诇 讝讜止 讞指讝址专 讝侄讛. 讛拽砖讜 讛转讜住驻讜转 讝"诇 诪讛讗讬 讗注讜讘讚讗 讚讚专讬砖 诇拽讬砖 砖谞转谉 诇讜 专讘讬 讬讜讞谞谉 讗讞讜转讜 注讬讬谉 砖诐.
讜谞专讗讛 诇讬 讘住"讚 讚讛转诐 讗诪专 诇讜 专讘讬 讬讜讞谞谉 诇专爪讜谞讜 诇讜诪专 讘讬谞讜 诇讘讬谉 注爪诪讜 讘讛讬讜转讜 注讜诪讚 诇讘讚讜 注诇 讛谞讛专 讜诇讗 谞砖诪注 讚讘专 讝讛 诇讛诪讜谉 讛注诐 讻讚讬 砖讬专谞谞讜 注诇讬讜 讘讻讱 讜讛讙讚讜诇讬诐 讛讞讻诪讬诐 砖砖诪注讜 讗讞专 讻讱 讚讘专 讝讛 讗讬谉 诇讞讜砖 诪爪讬讚诐 砖讬专谞谞讜 诇讞砖讜讚 讗转 专讬砖 诇拽讬砖 讘讻讱 注诇 讻谉 诪讗讞专 讚专讬砖 诇拽讬砖 讬讚注 讘谞驻砖讬讛 讚诇讗讜 讘注讘讜专 诇讬拽讞 讗讞讜转 专讘讬 讬讜讞谞谉 讛讚专 讘讬讛 诇讗 谞诪谞注 诪诇讬拽讞 讗讜转讛 讻讬 讘讞专 讘讛 讘砖讘讬诇 砖讛讬讗 讗讞讜转 专讘讬 讬讜讞谞谉 讜转讜诇讬讚 讘谞讬诐 爪讚讬拽讬诐 讜讞讻诪讬诐 讛讚讜诪讬谉 诇讗讞讬 讛讗诐 诪讛 砖讗讬谉 讻谉 讻讗谉 讗诪专 诇讜 专讘讬 讚讘专讬诐 讗诇讜 讘驻讜诪讘讬 讚讻讜诇讬 注诇诪讗 砖诪注讬 诇讚讘专讬诐 讗诇讜 讜讬讚注讬 诇讛讜 讜诇讻讱 讞砖砖 诪谉 讛专讬谞讜谉.
讗讬 谞诪讬 讛转诐 转讻祝 讜诪讬讚 谞砖讗讛 讜谞转注讘专讛 诪诪谞讜 讜讗讞专 砖谞转拽讚砖 讘讞住讬讚讜转 讬讜转专 砖讬砖 诇讜 诇讞讜砖 诇讻讱 讗讬谉 诇讝讛 转拽谞讛 砖讻讘专 谞砖讗讛 讜谞转注讘专讛 讜诇讗 讬讙专砖谞讛 讘注讘讜专 讚讘专讬诐 讗诇讜 讗讱 讻讗谉 讛讘讟讬讞 诇讜 诇转转 讘转讜 诇讜 讗讞专 砖讬砖讘 讜讬诇诪讜讚 转讜专讛 讜讛讜讗 讗讞专 砖诇诪讚 转讜专讛 谞转拽讚砖 讘讞住讬讚讜转 讜讗讝 谞诪谞注 诪诇讬拽讞谞讛 讻讬讜谉 讚注讚讬讬谉 诇讗 谞砖讗讛 讜讗驻讬诇讜 诇诪讗谉 讚讗诪专 谞砖讗讛 注讚讬讬谉 诇讗 讛讜诇讬讚 诪诪谞讛 讘谞讬诐 讜诇讗 谞转注讘专讛 诪诪谞讜.



讜职诇指诪旨指讛 诇值讬讛旨 讻旨讜旨诇值讬 讛址讗讬. 驻讬专讜砖 诇诪讛 诪讞讝专 注诇 讘谞讬 讞讻诪讬诐 诇诇诪讚诐 讜讗讬谞讜 诪讞讝专 讻讻讛 注诇 讘谞讬 注谞讬讬诐? 讜诪砖谞讛 讬砖 诪爪讜讛 专讘讛 讬讜转专 讘讝讛.
讜诪讛 砖讗诪专 讻旨指诇 讛址诪职诇址诪旨值讚 讗侄转 讘旨侄谉 讞植讘值专讜止 转旨讜止专指讛 讝讜止讻侄讛 讜职讬讜止砖讈值讘 讘旨执讬砖讈执讬讘指讛 砖讈侄诇 诪址注职诇指讛 谞专讗讛 诇讬 讘住"讚 讚砖诇砖讛 诪讚专讙讜转 讬砖 讘爪讚讬拽讬诐 讛讗讞讚 讛讜讗 诪讛 砖讗诪专 注诇讬讜 诪讝讜诪谉 诇讞讬讬 注讜诇诐 讛讘讗 讜讻转 讝讜 讙讚讜诇讛 讬讜转专 砖驻讜注诇 讘讘讞讬讛 拽讜爪讜 砖诇 讬讜"讚 讚砖诐 讛讜讬志讛 讜讛砖谞讬 讘谉 注讜诇诐 讛讘讗 砖驻讜注诇 讘讘讞讬谞转 讬志讛 讚砖诐 讛讜讬志讛 讜讛砖诇讬砖讬 讬砖 诇讜 讞诇拽 诇注讜诇诐 讛讘讗 谞诪爪讗 诪拽讜诐 诪讝讜诪谉 诇讞讬讬 注讜诇诐 讛讘讗 讛讜讗 讬砖讬讘讛 砖诇 诪注诇讛 讜讛讜讬 诪讚讛 讻谞讙讚 诪讚讛 讻讬 讛诪诇诪讚 讘谉 讞讘讬专讜 讙专诐 诇讘谉 砖转讬 诪注诇讜转 砖诇 讻讘讜讚, 讗讞讚 砖诇 注爪诪讜 砖注砖讛讜 转诇诪讬讚 讞讻诐 讜讗讞讚 砖诇 讗讘讬讜 讻讬 注转讛 砖讛讜讗 讞讻诐 诪转讻讘讚 讘讻讘讜讚 讗讘讬讜 诪讛 砖讗讬谉 讻谉 讘讛讬讜转讜 注诐 讛讗专抓 讗讚专讘讛 诪讙讬注 诇讜 讙专注讜谉 诪爪讚 讗讘讬讜 讻讬 讗讬讱 讗讘讬讜 讞讻诐 讜讛讜讗 讬爪讗 注诐 讛讗专抓 讗讘诇 讛诪诇诪讚 讘谉 注诐 讛讗专抓 诇讗 讙专诐 诇讜 讗诇讗 诪注诇讛 讗讞转 砖讛讜讗 讻讘讜讚 注爪诪讜.



讻旨指诇 讛址诪职诇址诪旨值讚 讗侄转 讘旨侄谉 注址诐 讛指讗指专侄抓 转旨讜止专指讛, 讗植驻执诇旨讜旨 讛址拽旨指讚讜止砖讈 讘旨指专讜旨讱职 讛讜旨讗 讙讜止讝值专 讙旨职讝值专指讛, 诪职讘址讟旨职诇指讛旨 讘旨执砖讈职讘执讬诇讜止 (讬专诪讬讛 讟讜, 讬讟). 谞专讗讛 诇讬 讘住"讚 讛讟注诐 讚讗诪专讜 讘讘转专讗 (讘讘讗 讘转专讗 讚祝 讞.) 讗诪专 专讘讬 讗讬谉 驻专注谞讜转 讘讗讛 诇注讜诇诐 讗诇讗 讘砖讘讬诇 注诪讬 讛讗专抓 讜讛讘讬讗 讛讜讻讞讛 诇讝讛 诪诪注砖讛 专讘 注讬讬谉 砖诐 讜讻讬讜谉 讚诪诇诪讚 转讜专讛 诇讘谉 注诐 讛讗专抓 讗砖专 讛讬讛 讝讛 讛讘谉 讙诐 讻谉 讬讜爪讗 注诐 讛讗专抓 讚谞诪爪讗 诪诪注讟 注诪讬 讗专爪讜转 讜诪诪讬诇讗 诪诪注讟 讛驻专注谞讜转 诇讻谉 讬砖 讻讞 讘讝讻讜转讜 诇讘讟诇 讙讝专讛 砖诇 驻专注谞讜转.



讻旨指诇 砖讈侄讛讜旨讗 转旨址诇职诪执讬讚 讞指讻指诐, 讜旨讘职谞讜止 转旨址诇职诪执讬讚 讞指讻指诐, 讜旨讘侄谉 讘旨职谞讜止 转旨址诇职诪执讬讚 讞指讻指诐, 砖讈讜旨讘 讗值讬谉 转旨讜止专指讛 驻旨讜止住侄拽侄转 诪执讝旨址专职注讜止 诇职注讜止诇指诐 (讬砖注讬讛 谞讟, 讻讗). 拽砖讗 讛讜讛 诇讬讛 诇诪讬诪专 讻旨指诇 砖讈侄讛讜旨讗 转旨址诇职诪执讬讚 讞指讻指诐 讜职讗指讘执讬讜 转旨址诇职诪执讬讚 讞指讻指诐 讜址讗植讘执讬 讗指讘执讬讜 转旨址诇职诪执讬讚 讞指讻指诐 讗值讬谉 转旨讜止专指讛 驻旨讜止住侄拽侄转 诪执讝旨址专职注讜止?
讜谞专讗讛 诇讬 讘住"讚 讚谞拽讬讟 讛讗讬 诇讬砖谞讗 诇专诪讜讝 诇驻讬 讚专讻讜 砖爪专讬讱 讻诇 讗讞讚 诇诪注讘讚 讻讚注讘讚 专讘 讬讜住祝 砖讬转驻诇诇 砖讬讛讬讛 讛讜讗 转诇诪讬讚 讞讻诐 讜讘谞讜 转诇诪讬讚 讞讻诐 讜讘谉 讘谞讜 转诇诪讬讚 讞讻诐 讜诇讗 讬谞讬讞 砖讬讝讚诪谉 讛讚讘专 讛讝讛 诪讗讬诇讬讜 讬注谉 讚讬讚讜注 讻诇 讚讘专 砖讬讘讗 注诇 讬讚讬 转驻诇讛 讬转拽讬讬诐 讬讜转专.
讜诇讻谉 住诪讜讱 诇诪讗诪专 讝讛 谞拽讬讟 转诇诪讜讚讗 诪讛 讚注讘讚 专讘 讬讜住祝 讜诇讻谉 讗诪专 讜执讛职讬执讬转侄诐 诇执讬 住职讙只诇指旨讛 (砖诪讜转 讬讟, 讛) 诪砖讜诇砖讬诐 讚讜讙诪转 讛住讙讜"诇 讜诇讝讛 讗诪专 (砖讘转 驻讞.) 讘专讬讱 专讞诪谞讗 讚讬讛讘 讗讜专讬讬谉 转诇讬转讗讬 诇注诐 转诇讬转讗讬 讜讗讜诪专 讛拽讚讜砖 讘专讜讱 讛讜讗 讗谞讬 注专讘 诇讱 讘讚讘专 讝讛, 谞专讗讛 诇讬 讗指诪址专 讛殖' [267] 注诐 讻讜诇诇 讛讗讜转讬讜转 注讜诇讛 诪住驻专 注指专值讘 [272].



专址讘 讬讜止住值祝 讬指转执讬讘 讗址专职讘旨职注执讬谉 转旨址注植谞执讬转指讗, 讜职讗址拽职专职讬讜旨讛指: "诇止讗 讬指诪讜旨砖讈讜旨 诪执驻旨执讬讱指" (讬砖注讬讛 谞讟, 讻讗). 谞专讗讛 诇讬 讘住"讚 讻谞讙讚 讗专讘注讛 讬讜讚讬"谉 砖讬砖 讘砖诐 注"讘 [讬讜"讚 讛"讬 讜讬"讜 讛"讬] 砖讛讜讗 住讜讚 讞讻诪讛 讜住讱 讛讻诇 拽"讱 诇诪转拽 拽"讱 爪专讜驻讬诐 砖诇 砖诐 讗诇拽讬诐 砖讛诐 讛壮 讙讘讜专讜转 诪谞爪驻"讱 讜讘讗诇讜 讛拽"讱 转注谞讬转讗 谞注砖讛 住诪讱 诇讜 讜诇讝专注讜 讘拽讬讜诐 讛转讜专讛 讗爪诇诐.



诪执讻旨指讗谉 讜指讗值讬诇指讱职 诇指讗 爪职专执讬讻职谞指讗, 转旨讜止专指讛 诪职讞址讝旨侄专侄转 注址诇 讗址讻职住址谞职讬指讗 砖讈侄诇旨指讛旨 (讬砖注讬讛 谞讟, 讻讗). 讛拽砖讛 讘驻转讞 注讬谞讬诐 诇驻讬 讚讘专讬 讛转讜住驻讜转 讚讻转讘讜 讛讗 讚讗讬谉 驻讜住拽转 讗讞专 讙' 讚讜专讜转 讛讬讬谞讜 讚讜拽讗 讘专讜讗讬谉 讝讛 讗转 讝讛, 诪谞讗 讬讚注 专讘 讬讜住祝 砖讬讝讻讛 诇讛讻讬 砖讬讛讬讜 专讜讗讬谉 讝讛 讗转 讝讛 讚注诇 讻谉 讗诪专 诇讗 爪专讬讻谞讗? 注讬讬谉 砖诐.
讜谞专讗讛 诇讬 讘住"讚 讻讬 讛讜讗 注砖讛 砖诇砖讛 讞诇讜拽讜转 砖诇 讗专讘注讬诐 转注谞讬讜转 住诪讜讻讬诐 讝讛 诇讝讛 讜诇讗 注砖讗诐 专讞讜拽讬诐 讝讛 诪讝讛 讻讚讬 砖讬讛讬讛 讛专讜讜讞讛 讘讬谉 讞诇讜拽讛 诇讞诇讜拽讛 讜讘讝讛 讜讚讗讬 谞转讜住祝 爪注专 讞讜诇砖转讜 讻驻诇 讻驻诇讬诐 讚讗讬谞讜 讚讜诪讛 爪诐 拽"讱 讬诪讬诐 专爪讬驻讬诐 讝讛 讗转 讝讛 诇爪诐 拽"讱 讬诪讬诐 诪驻讜专讚讬诐 讜讻讬讜谉 讚讛讜住讬祝 爪注专 诇注爪诪讜 讘讻讱 注诇 讻谉 讗讞专 讚讛拽专讬讗讜 讘讞诇讜诪讜 讻诇 讛驻住讜拽 讛讝讛 讚讬讚注 砖谞转拽讘诇讜 讘专爪讜谉 转注谞讬讜转讬讜 讜注砖讜 驻讜注诇 讗讝 讘讟讞 讻诪讜 砖讛讬讜 砖诇砖讛 讞诇讜拽讜转 砖诇 讛爪讜诪讜转 住诪讜讻讬谉 讝讛 诇讝讛 讻谉 讬讛讬讛 讛驻讜注诇 砖诇讛诐 讘砖诇砖讛 讚讜专讜转 砖讬讛讬讜 专讜讗讬谉 讝讛 讗转 讝讛 讚讗讬谉 讛拽讚讜砖 讘专讜讱 讛讜讗 诪拽驻讞 砖讻专 讘专讬讛 讜讗讬谉 讛爪讚拽讛 诪砖转诇诪转 讗诇讗 诇驻讬 讙诪讬诇讜转 讞住讚讬诐 砖讬砖 讘讛 讚讻转讬讘 拽执爪职专讜旨 诇职驻执讬 讞侄住侄讚 (讛讜砖注 讬, 讬讘).
讜注讜讚 谞专讗讛 诇讬 讘住"讚 讻讬 讛讗 讚讗诪专讜 讗值讬谉 转旨讜止专指讛 驻旨讜止住侄拽侄转 诪执讝旨址专职注讜止 谞讝讻专 讝讛 讘住讜祝 讛讻转讜讘 讛讝讛 讘讗讜诪专讜 诪值注址转指旨讛 讜职注址讚 注讜止诇指诐 讗指诪址专 讛殖' 讜讛讬讬谞讜 讗指诪址专 讛殖' 讗谞讬 注专讘 诇讱 砖诇讗 转驻住讜拽 讛转讜专讛 诪讝专注讱 诇注讜诇诐 讜讛转讜住驻讜转 诪驻专砖讬诐 讚讛讘讟讞讛 讝讜 砖诇 诪值注址转指旨讛 讜职注址讚 注讜止诇指诐 讗指诪址专 讛殖' 讗讬讬专讬 讘专讜讗讬谉 讝讛 讗转 讝讛 讜诇讻谉 专讘 讬讜住祝 讻讬讜谉 砖专讗讛 砖讛拽专讬讗讜 讛诪诇讗讻讬诐 讗讜转讜 讘讞诇讜诐 讻诇 讛驻住讜拽 讛讝讛 注讚 住讜驻讜 讚讛拽专讬讗讜 讗讜转讜 讙诐 诪值注址转指旨讛 讜职注址讚 注讜止诇指诐 讗指诪址专 讛殖' 讘讝讛 讬讚注 砖讛讜讘讟讞 砖讬讛讬讜 专讜讗讬谉 讝讛 讗转 讝讛 讚讗讝 讗讬谉 驻讜住拽转 诪讝专注讜 注讚 注讜诇诐 讜驻砖讜讟.



专址讘旨执讬 讝值讬专指讗, 讻旨执讬 住指诇执讬拽 诇职讗址专职注指讗 讚旨职讬执砖讉职专指讗值诇, 讬指转执讬讘 诪值讗指讛 转旨址注植谞执讬转指讗 讚旨职诇执砖讈职讻旨址讞 转旨址诇职诪讜旨讚指讗 讘旨址讘职诇指讗指讛 诪执讬谞值讬讛旨 讻旨执讬 讛值讬讻执讬 讚旨职诇指讗 谞执讟职专职讚值讬讛旨. 谞专讗讛 诇讬 讘住"讚 诇讗 讘讞专 讘转诇诪讜讚讗 讚讘讘诇讗讬 诪驻谞讬 讛诪讞诇讜拽转 砖讬砖 讘讜 诇讻谉 讬砖讘 诪讗讛 转注谞讬讜转 讻诪谞讬谉 诪讚讜谉 [272].
讜谞专讗讛 讘讜讚讗讬 砖诇讗 讛转驻诇诇 砖讬砖讻讞 讙讜祝 讛转诇诪讜讚 讻讬 转讜专转 讗诪转 讛讜讗 专拽 专爪讛 砖讬砖讻讞 住讚专 讛诇讬诪讜讚 砖诇讛诐 讻讬 住讚专 诇讬诪讜讚诐 讝讛 讘讝讛 诪讜诇讬讚 讜诪住讘讘 砖讬专讬讘讜 讝讛 讘讝讛 讘诇讬诪讜讚诐 砖讻诇 讗讞讚 谞讻谞住 讘讚讘专讬 讞讘讬专讜 讜诪拽砖讛 诇讜 专讘讜转 拽讜讚诐 砖讬转讬讬砖讘 讘讚讘专讬讜 讜讙讜专诐 注诇 讬讚讬 讝讛 讘诇讘讜诇 讛讚注转 讝讛 爪讜注拽 诪讻讗谉 讜讝讛 爪讜注拽 诪讻讗谉 讜讻讬讜谉 讚讛讜专讙诇 讘诇讬诪讜讚 讝讛 讘讘讘诇 诪拽讟谞讜转讜 讜讻诇 讛专讙诇 砖讛讜专讙诇 讘讜 讛讗讚诐 诪拽讟谞讜转讜 拽砖讛 注诇讬讜 诇驻专讜砖 诪诪谞讜 诇讻讱 讛讜爪专讱 诇讛转注谞讜转 讜诇讛转驻诇诇 注诇 注爪诪讜 砖讬砖讻讞 讗讜转讜 讛住讚专 砖诇 讛诇讬诪讜讚 讗砖专 讛讜专讙诇 讘讜 讜讬注专讘 诇讜 住讚专 讛诇讬诪讜讚 砖诇 讘谞讬 讗专抓 讬砖专讗诇 砖讛诐 谞讜讞讬谉 讝讛 诇讝讛 讘讛诇讻讛 讜讗讬谉 讗讚诐 谞讻谞住 诇转讜讱 讚讘专讬 讞讘讬专讜 讜讗诐 讞讘讬专讜 讗诪专 讚讘专 砖诇 住讘专讛 诇讗 讬拽驻讞谞讜 讘拽讜砖讬讜转 诇住转讜专 讚讘专讬讜 讗祝 注诇 驻讬 砖专讜讗讛 拽讜砖讬讜转 讘讚讘专讬讜 讗诇讗 讬讛讬讛 诪转讜谞讬 诇讛转讬讬砖讘 讛讬讟讘 讘讚讘专讬 讞讘讬专讜 讜讗讚专讘讛 讛讜讗 讬砖转讚诇 诇注砖讜转 诇讛诐 拽讬讜诐.
讜讬砖讜讘 讜讞讝专 讜讬砖讘 诪讗讛 转注谞讬讜转 讻讚讬 砖讘讝讻讜转 诪讗讛 转注谞讬讜转 砖讛诐 诪住驻专 讬诪讬诐 [100] 讬讗专讬讱 讬诪讬诐 专讘讬 讗诇注讝专 讜诇讗 讬爪讟专讱 讛讜讗 诇住讘讜诇 注讜诇 爪讬讘讜专 讜注讜讚 讬砖讘 诪讗讛 转注谞讬讜转 讻诪谞讬谉 讘讙讛谞诐 [100]  讘诇讗 讬讜"讚 讻讚讬 诇讛谞爪诇 诪讗砖 讙讛谞诐 讜讗讞专 砖讛转注谞讛 诪讗讛 讬讜诐 讘注讘讜专 讝讛 注砖讛 诪讘讞谉 诇注爪诪讜 讘讗砖 讛转谞讜专 讻诇 砖诇讜砖讬诐 讜讛讬讬谞讜 诪讘讞谉 [100] 注讜诇讛 诪住驻专 诪讗讛 砖专爪讛 诇注砖讜转 诪讘讞谉 注诇 讛诪讗讛 转注谞讬讜转 讗诐 讛讜注讬诇讜 诇讜 讗讜 诇讗讜.
讜讗祝 注诇 讙讘 讚讗诪专讜 专讘讜转讬谞讜 讝"诇 (讞讙讬讙讛 讻讝.) 转诇诪讬讚讬 讞讻诪讬诐 讗讬谉 讗讜专 砖诇 讙讛讬谞诐 砖讜诇讟 讘讛诐 拽诇 讜讞讜诪专 诪住诇诪谞讚专讗 讛讜讗 诇专讜讘 注谞讜讛 砖讘讜 诇讗 讘讟讞 注诇 拽诇 讜讞讜诪专 讝讛 讜注砖讛 转讬拽讜谉 诇注爪诪讜 讘转注谞讬讜转 讗诇讜 讗讬 谞诪讬 诇讗讜 讘注讘讜专 注爪诪讜 注砖讛 讻讬 讬讜讚注 讘注爪诪讜 砖讗讬谉 讘讜 注讜谉 砖讬专讚 诇讙讛讬谞诐 讞"讜 讜专拽 诇驻注诪讬诐 讛爪讚讬拽 讬讜专讚 诇讙讛讬谞诐 讘砖讘讬诇 诇讛注诇讜转 谞砖诪讜转 诇讻讱 讛转驻诇诇 讗驻讬诇讜 砖讬讜专讚 诇转讜讻讛 诇驻讬 砖注讛 诇讗 讬砖诇讜讟 讘讜 讛讗砖 讗驻讬诇讜 讻诇 砖讛讜讗.





诪专讗讬转 讛注讬谉

讜诇诪讛 诇讬讛 讻讜诇讬 讛讗讬 讚讗诪专 专讘 讬讛讜讚讛 讗诪专 专讘 讜讻讜'. 讗驻砖专 讚讛讻讜谞讛 讚专讘讬 讛讬讛 讚讜专砖 讻讱 讜诇讗 讚专讘讬 注砖讛 讻谉 诪砖讜诐 讚专砖转 专讘 讚讘讬诪讬 专讘讬 专讘 讛讜讛 讝讜讟专 讗诇讗 讚讛砖"住 讚讬讚注 诪讬诪专转 专讘 拽讗诪专 讚讛"讟 讚专讘讬 讚讛讜讛 讚专讬砖 讻专讘:


讻诇 讛诪诇诪讚 讗转 讘谉 讞讘专讜 转讜专讛 讝讜讻讛 讜讬讜砖讘 讜讻讜' 讜讻诇 讛诪诇诪讚 讗转 讘谉 注诐 讛讗专抓 转讜专讛 讗驻讬诇讜 讛拽讘"讛 讙讜讝专 讙讝讬专讛 诪讘讟诇讛 讘砖讘讬诇讜 讜讻讜'. 讗驻砖专 诇讜诪专 讛讟注诐 讚诪诇诪讚 讘谉 讞讘讬专讜 转讜专讛. 讛转讜专讛 讛讬讗 诪转讜拽谞转 讬讜转专 讻诪砖讝"诇 诇拽诪谉 讘诇讘 谞讘讜谉 转谞讜讞 讞讻诪讛 讝讛 转"讞 讘谉 转"讞 讜注讜砖讛 谞讞转 专讜讞 诇讞讘讬专讜 讛讞讻诐 讘讙"注 砖讘谞讜 讬讛讬讛 讞讻诐 讜诪砖讜"讛 讝讜讻讛 讜讬讜砖讘 讘讬砖讬讘讛 砖诇 诪注诇讛. 讗讱 讛诪诇诪讚 诇讘谉 注"讛 转讜专讛 讚诇驻讬 讛讟讘注 讙诐 讘谞讜 讛讬讛 注"讛 讜讛讜讗 讝讻讛 诇砖谞讜转 讛讟讘注 诇讝讛 诪讘讟诇 讛讙讝专讛 讘砖讘讬诇讜. 讜讙诐 讚讘讝讛 诪驻专住诐 讚讛转讜专讛 讗讬谞讛 讬专讜砖讛 讜讘谞讬 注"讛 讬讻讜诇讬诐 诇讛讬讜转 转"讞 讜诪注讘讬专 诪讚诇转 讛注诐 住讘专讗 讝讜 讚讘谞讬 注"讛 讗讬谞诐 讬讻讜诇讬诐 诇讛讬讜转 转"讞 讜诪拽讬讬诐 诪砖讝"诇 讛讝讛专讜 讘讘谞讬 注"讛 砖诪讛诐 转爪讗 转讜专讛 专拽 砖爪专讬讱 讝讛讬专讜转 讻诪"砖 讛讝讛专讜 讘讘谞讬 注"讛 诇讻谉 讗诇讬诐 讝讻讜转讬讛 讚讛拽讘"讛 讘砖讘讬诇讜 诪讘讟诇 讙讝专讛. 讜讛专讘 讬砖专砖 讬注拽讘 讝"诇 讛拽砖讛 讚讬诇讬祝 诪拽专讗 讻驻讬 转讛讬讛 讜诪讜专讛 讚砖拽讜诇讬诐 讜讗诐 讛拽讘"讛 诪讘讟诇 讙讝专转讜 谞诪爪讗 讚讛讜讗 讙讚讜诇 诪讛砖讬"转 讚爪讚讬拽 诪讜砖诇 诇讘讟诇 讙讝专讜转讬讜 讙诐 讘驻"讙 讚诪"拽 转讞讻诪讜谞讬 转讛讗 讻诪讜谞讬 拽砖讛 讚讛讜诇"诇 讬讜转专 诪诪谞讜 砖讛讜讗 诪讘讟诇 讙讝专讜转讬讜 讜爪"注 注讻"诇. 讜诇拽"诪 讚讗驻讬诇讜 诇驻讬 讚讘专讬讜 讛讻讗 拽讗诪专 讗驻讬诇讜 讛拽讘"讛 讙讜讝专 讙讝专讛 诪讘讟诇讛 讘砖讘讬诇讜 讜专"诇 讚讘讝讻讜转讜 讛拽讘"讛 诪讘讟诇讛 诪注爪诪讜 讜诇讗 砖讛讜讗 诪讘讟诇讛 讜讛讬讬谞讜 讚讻转讬讘 讻驻讬 转讛讬讛 讻诪讜 砖讗谞讬 讙讜讝专 讻讱 诪讜注讬诇 讝讻讜转讱 砖讗讘讟诇谞讛. 讜讗注讬拽专讗 讞"讜 诇讜诪专 砖讛讜讗 讙讚讜诇 讜讻讜' 讜诇砖讜谉 爪讚讬拽 诪讜砖诇 讜讻讜' 讛讜讗 诇砖讜谉 诪讜砖讗诇 讚讛拽讘"讛 诪诇讗 专讞诪讬诐 讜诪讚转 讛讚讬谉 诪拽讟专讙转 讜注"讬 讛爪讚讬拽 讚诪诇讬抓 讟讜讘 讜砖讜讗诇 诇讘讟诇讛 诪讙讘讬专 讛专讞诪讬诐 讜诪转讘讟诇转 讛讙讝专讛 讚讗讛谞讬 讟讜讘讗 诪讛 砖讗讜诪专 讛爪讚讬拽 诇讘讟诇 讛诪拽讟专讙 讜讻诪"砖 驻专拽 讗讬谉 讚讜专砖讬谉 讚讗诪专 讗诇讬讛讜 讝讻讜专 诇讟讜讘 讚讛拽讘"讛 诇讗 讗诪专 讛诇讻讛 诪砖诐 专"诪 讚诇诪讚 诪讗讞专 讜讗诪专 专讘讛 讘专 砖讬诇讗 专讘讬 诪讗讬专 转讜讻讜 讗讻诇 拽诇讬驻转讜 讝专拽 讜讗诪专 讗诇讬讛讜 讝讻讜专 诇讟讜讘 讛砖转讗 讗诪专 讛拽讘"讛 诪讗讬专 讘谞讬 讗讜诪专 讜讛讜讗 驻诇讗 讚讘专讙注 砖讚讬讘专 专讘讛 讘专 砖讬诇讗 讗讛谞讬 讜讛讬讬谞讜 讚讛讜讗 诪诇讗 专讞诪讬诐 专拽 砖讬砖 诪拽讟专讙 讜讻讗砖专 爪讚讬拽 讘注讛"讝 驻转讞 驻讬讜 诇讝讻讜转 诪讛谞讬 诇讘讟诇 讛拽讟讬讙讜专:


诪讗讬 诪注转讛 讜注讚 注讜诇诐 讜讻讜'. 讗谞讬 注谞讬 讘驻转讞 注讬谞讬诐 讻转讘转讬 注"驻 讚讘专讬 住驻专 讞住讬讚讬诐 讜讛讜讗 注"驻 诪"砖 讘住讬诪谉 砖注"讚. 讜注转讛 谞讝讻专转讬 讚讘住讬诪谉 转拽谞"讝 驻讬专砖 讛专讘 讝"诇 注爪诪讜 讚讛讙诐 砖驻讜住拽 讞讜讝专转 驻注诐 讗讞专转 注"砖 讜注驻"讝 讗驻砖专 诇驻专砖 诪"砖 讘住讜讙讬讬谉 讗诪专 讛' 讗谞讬 注专讘 讘讚讘专 讻诇讜诪专 讚讛讙诐 讚讬驻住讜拽 注讜讚 讬讞讝讜专 诇讛讬讜转 讘谞讬讛诐 转"讞 讚讛讙诐 砖诇驻讬 砖谞转讞转谞讜 注诐 注诪讬 讛讗专抓 讜讘讝讜讜讙讬诐 砖讗讬谞诐 讛讙讜谞讬诐 驻住拽 讛讚讘专 注讜讚 讬砖讜讘 讛注谞讬谉 诇讛转拽谉 讜讝讛讜 讗诪专 讛' 讻"讬 讗谞讬 注专讘 讘讚讘专 讜讛讬讬谞讜 讘讝讻讜转 转讜专讛 讜讝"砖 注专讘 讘砖讘讬诇 讛转讜专讛 讜讛讚专 诪驻专砖 诪讗讬 诪注转讛 讜注讚 注讜诇诐 转讜专讛 诪讞讝专转 注诇 讗讻住谞讬讗 砖诇讛 诪讞讝专转 讚讬讬拽讗 砖讛讙诐 砖驻住拽讛 讛讬讗 诪讞讝专转 讜诪砖转讚诇转 诇砖讜讘 诇讛转拽谉 砖讬讛讬讜 转"讞 诪讗讞专 砖讛讬讜 讙' 讚讜专讜转 讘专讜讗讬谉 讝讛 讗转 讝讛 讜讛讜讬讗 讞讝拽讛 诪注诇讬讗 讝讻讜转 讛转讜专讛 转讙谉 砖讗祝 砖谞驻住拽 注讜讚 讬讞讝讜专 诇讻诪讜转 砖讛讬讛 诪注转讛 讜注讚 注讜诇诐 讜讚讜拽:


专讘讬 讝讬专讗 讻讬 住诇讬拽 诇讗专注讗 讚讬砖专讗诇 讜讻讜'. 讻转讘 诪讛专砖"讗 讝"诇 讚讛转注谞讛 砖' 转注谞讬讜转 砖讛讜讗 砖谞讛 诪诇讘讚 砖讘转讜转 讜讬"讟 注"砖 讜讗驻砖专 讻讬 砖' 讘讙讬诪讟专讬讗 讬爪专 讚讻讬讜讬谉 谞诪讬 诇讘讟诇 讬爪"专 讛专注:





驻转讞 注讬谞讬诐

讝讬诇 诇讻讱 谞讜爪专转. 驻讬专讜砖 讚讻讘专 谞转拽诇拽诇讜 讛讘讛诪讜转 讘讞讟讗 讗讚讛"专 讜转拽讜谞诐 讛讜讗 讛砖讞讬讟讛 讜讻诪讜 砖讻转讘谞讜 讘注谞讬讜转谞讜 诇注讬诇 讘讘专讻讜转 讙讘讬 住讜祝 讗讚诐 诇诪讜转 讜住讜祝 讘讛诪讛 诇砖讞讬讟讛 讜讻讘专 驻讬专砖讜 讛专讗砖讜谞讬诐 讻讬 注诇讬讱 讛讜专讙谞讜 讻诇 讛讬讜诐 谞讞砖讘谞讜 讻爪讗谉 讟讘讞讛 讻诇讜诪专 砖砖诇讬诪讜转 讛讗讚诐 讛讜讗 诇诪讜转 注诇 诪讟转讜 讜砖诇诪讜转 讛讘讛诪讛 诇砖讞讬讟讛 讗诪谞诐 讗诐 注诇讬讱 讛讜专讙谞讜 讗祝 砖讗讬谞讜 砖诇讬诪讜转 讛讗讚诐 诇讬讛专讙 诪"诪 讘讛讬讜转 讛讚讘专 注诇讬讱 讗谞讜 讞讜砖讘讬诐 讝讛 砖诇讬诪讜转 讻爪讗谉 讟讘讞讛 砖讛讜讗 砖诇讬诪讜转诐 注讻"讚 讜讛讜讗 讛讚讘专 讗砖专 讚讘专讜 专讘讬 讝讬诇 诇讻讱 谞讜爪专转 砖讝讛讜 砖诇讬诪讜转讱. 讜诪讗讬 讚讗诪专讬 讛讜讗讬诇 讜诇讗 拽讗 诪专讞诐 诇讬转讜 注诇讬讛 讬住讜专讬谉 讗驻砖专 讚讛讬讛 讻讞 讘讬讚讜 诇转拽谞讜. 讗"谞 砖讛讬讛 讗讬讝讛 讞讜讟讗 诪转讙诇讙诇 讘讜 讜讗诐 讛讬讛 注诇 讬讚 专讘讬 砖讞讬讟转讜 讜讛讻砖专 讗讻讬诇转讜 讛讬讛 谞转拽谉 讻诪讜 砖讗讬专注 诪注砖讛 诇专讘讬谞讜 诪讛专讞"讜 讝爪"诇 讜讻转讜讘 讘住驻专 讞讝讬讜谞讜转 砖专讗讬转讬 讻转讜讘 诪讟讛专转 讬讚讜 讬讚 讛拽讚砖 [讜讻讝讛 专讗讬转讬 讘住驻专 诇拽讜讟讬 转讜专讛 讛谞讚驻住 诪拽专讜讘 注诐 讟注诪讬 诪爪讜转 讜讻转讜讘 砖诐 驻专砖转 专讗讛 讻讬 讛讻讬 拽专"讛 诇专讘讬谞讜 讛讗专"讬 讝爪"诇 讘注讝 讗讞讚 讗砖专 讘讗 讜谞住诪讱 注诇 砖诇讞谞讜 讜讬讚注 专讘讬谞讜 砖讛讬讛 谞驻砖 讗讚诐 诪讙讜诇讙诇 讘讜 讜爪讬讜讛 诇砖讞讟讜 讘讻讜谞讛 讜讻讜' 注"砖] 讗"谞 诇驻讬 驻砖讜讟讜 讚讛讗 诪讬讛讗 讛讬讛 诇讜 诇专讞诐 讻讬 讘驻注诐 讛讛讬讗 讬爪讬诇讛讜:


诇讗 讗爪讟专讬讱 注诇诪讗 诇诪讟专讗. 诇驻讬 驻砖讜讟讜 砖讛讜讗 拽砖讛 诇注讜诇诐 讬专讬讚转讜 诇注住拽讬 讘谞讬 讗讚诐 讜诇注讜讘专讬 讚专讻讬诐 讜讻讬讜爪讗 讜讻讚诪驻专砖 讜讗讝讬诇. 讜诇驻讬 诪讚专砖讜 讚诇讗 讛讬讛 爪讜专讱 诇讛讜专讜转 讚谞诪讞诇讜 注讜谞讜转 讬砖专讗诇 讘讬专讬讚转 讙砖诪讬诐 讚讬住讜专讬 专讘讬 讛讬讜 诪讻驻专讬诐 讜讗驻砖专 讚讝"砖 拽砖讛 讬讜诪讗 讚诪讟专讗 讻讬讜诪讗 讚讚讬谞讗 讚讚讬谉 讙讚讜诇 讬砖 注讚 砖谞诪讞诇讬诐 注讜谞讜转 讬砖专讗诇 讻诪砖讝"诇 讚讗讬谉 讛讙砖诪讬诐 讬讜专讚讬诐 注讚 砖谞诪讞诇讜 注讜谞讜转讬讛诐 砖诇 讬砖专讗诇:


驻专讬 爪讚讬拽 注抓 讞讬讬诐 讝讛 专"讬 讘专"讗 讘专"砖 讜诇讜拽讞 谞驻砖讜转 讞讻诐 讝讛 专"砖 讘专 讗讬住讬 讘谉 诇拽讜谞讬讗. 驻讬专砖"讬 讜诇讜拽讞 谞驻砖讜转 讛诪诇诪讚讜 转讜专讛 拽讜谞讛讜 诇讘谉 注讻"诇 砖专讘讜 诪转拽谉 谞驻砖讜 讜讬砖 诇讜 砖讻专 讻讗讘讬讜 砖讛讜诇讬讚讜 讜专讘讜 拽讜讚诐 诇讗讘讬讜 砖讗讘讬讜 讛讘讬讗讜 诇注讛"讝 讜专讘讜 诇注讛"讘 讜讝"砖 讜诇讜拽讞 谞驻砖讜转 砖转拽谉 讛谞驻砖 砖诇 讛转诇诪讬讚 讜讙诐 砖诇 讗讘讬讜 谞转讜住祝 讛讗专讛 讙讚讜诇讛 讚讘专讗 诪讝讻讛 讗讘讗 讜讝讛讜 谞驻砖讜转 转专转讬 讜讚讜拽:


诪讗讬 诪注转讛 讜注讚 注讜诇诐 讗"专 讬专诪讬讛 诪讻讗谉 讜讗讬诇讱 转讜专讛 诪讞讝专转 注诇 讗讻住谞讬讗 砖诇讛. 讗驻砖专 讘诪"砖 住驻专 讛讞住讬讚讬诐 讚讝讬诪谞讬谉 讗讞专 讙' 讚讜专讜转 砖讝讻讜 诇转讜专讛 讘专讜讗讬谉 讝讛 讗转 讝讛 驻讜住拽转. 讜讛讟注诐 讚谞讜砖讗讬谉 讗讞"讻 讘转 注诐 讛讗专抓 注"砖 讜讝"砖 诇讗 讬诪讜砖讜 诪驻讬讱 讜诪驻讬 讜讻讜' 讘转谞讗讬 诪注转讛 讜注讚 注讜诇诐 讻砖诐 讚讛讜讗 注转讛 讚讛讝讬讜讜讙讬诐 讘谞讜转 转"讞 讻谉 讬讛讬讛 注讚 注讜诇诐 讚讛讝讬讜讜讙讬诐 讛讙讜谞讬诐 讜注讬"讝 诇讗 讬诪讜砖讜 诪注转讛 讜注讚 注讜诇诐. 讜讝"砖 专' 讬专诪讬讛 转讜专讛 诪讞讝专转 注诇 讗讻住谞讬讗 砖诇讛 讚讬讬拽讗 砖转讛讬讛 讗讻住谞讬讗 砖诇讛 讝讬讜讜讙讬诐 谞讗讬诐 讘谞讜转 转诇诪讬讚讬 讞讻诪讬诐:


诪讗讬 讗诪专 讛' 讗诪专 讛拽讘"讛 讗谞讬 注专讘 讘讚讘专. 讗驻砖专 讚讛讜拽砖讛 诇讜 讚讛讗诪专讬谞谉 讛讻诇 讘讬讚讬 砖诪讬诐 讞讜抓 诪讬专讗转 砖诪讬诐 讜讗祝 砖讙讜讝专 讞讻诐 讗驻砖专 讘诪讬诇讬 讚注诇诪讗 讻诪"砖 讛诪驻专砖讬诐 讜讝"砖 诪讗讬 讗诪专 讛'. 诇讝讛 讗诪专 讗谞讬 注专讘 砖讻讛 讬讛讬讛 砖讚专讱 讟讘注 转讜专讛 诪讞讝专转 注诇 讗讻住谞讬讗 砖诇讛 讜诇讗 砖讛' 讙讜讝专 讻讱 专拽 讟讘注 讛注谞讬谉 诪住讬讬注:


专讘 讬讜住祝 讬转讬讘 诪' 转注谞讬转讗 讜讻讜'. 讬砖 诇讛专讙讬砖 诇驻讬 诪"砖 讛转讜住驻讜转 讘讻转讜讘讜转 讚祝 住"讘 讚讛讗 讚讗诪专讜 讻诇 砖讛讜讗 转"讞 讜讘谞讜 讜讘谉 讘谞讜 砖讜讘 讗讬谉 转讜专讛 驻讜住拽转 讛讬讬谞讜 讚讜拽讗 讘专讜讗讬谉 讝讛 讗转 讝讛 讗"讻 诪谞讗 诇讬讛 诇专讘 讬讜住祝 讚诪讛 砖讛讘讟讬讞讜 诇讜 诪谉 讛砖诪讬诐 讬讛讬讛 讻谉 讘专讜讗讬谉 讝讛 讗转 讝讛 砖讗诪专 转讜 诇讗 爪专讬讻谞讗. 讜砖诪注转讬 诪驻讛 拽讚讜砖 讛专讘 讛诪讜驻诇讗 讞"拽 讻诪讛专"专 讞讬讬诐 谉' 注讟专 讝诇讛"讛 讚讛谞讛 讻砖讛转注谞讛 专讘 讬讜住祝 诪' 讗诪爪注讬讜转 讗诪讗讬 讞讝专讜 诇拽专讜转 诇讗 讬诪讜砖讜 诪驻讬讱 讜讻谉 讘住讜祝 拽专讗 讻诇 讛驻住讜拽 讛讜"诇 诇拽专讜转 讘讗诪爪注讬讜转 诇讗 讬诪讜砖讜 诪驻讬 讝专注讱 讜讘住讜祝 诇讗 讬诪讜砖讜 诪驻讬 讝专注 讝专注讱. 讗诪谞诐 诇专诪讜讝 诇专讘 讬讜住祝 砖讬讛讬讜 专讜讗讬谉 讝讛 讗转 讝讛 讛讬讜 诪拽专讬谉 讙诐 讘讗诪爪注讬讜转 讜讻谉 讘住讜祝 讻诇讬讛 拽专讗 诇讛讜讚讬注 砖讬讛讬讜 专讜讗讬谉 讝讛 讗转 讝讛 讜讘讝讛 转转拽讬讬诐 讛转讜专讛 讘讝专注讜 转讚讬专 讜诇讛讻讬 讘讻诇 驻注诐 讗拽专讬讜讛讜 诪专讬砖讗 讚拽专讗 讜拽"诇:





砖注专讬 转讜专转 讘讘诇

(驻讛 讗) 讗砖诇诪讬讛 诇专' 砖诪注讜谉 讘谉 讗讬住讬 (爪"诇: 讬讜住讬) 讘谉 诇拽讜谞讬讗 讗讞讜讛 讚讗讬诪讬讛.鈥斪炞涀愖� 诪讜讻讞, 讚诇讘讘诇讬 砖值诐 讞讜转谞讜 砖诇 专"讗 讘专"砖 讛讬讛 专' 讬讜住讬 讘谉 诇拽讜谞讬讗, 讜讻谉 转驻住 讘注诇 讛讝讛专 讘讻诪讛 诪拽讜诪讜转. 讗讘诇 讚注转 讞讻诪讬 讗"讬 讗讬谞讛 讻谉, 讗诇讗 砖讞讜转谞讜 砖诇 专"讗 讘专"砖 讛讬讛 专' 砖诪注讜谉 讘谉 讬讜住讬 讘谉 诇拽讜谞讬讗*注讬' 讬专讜砖诇诪讬 诪注砖专讜转 驻"讙 讛"讞 讜驻住讬拽讚专"讻 驻住拽讗 讜讬讛讬 讘砖诇讞 讜讚讘"专 驻' 转讘讗.. 讜讘转讜诇讚讜转 讗谞砖讬 讗"讬 砖讜诪注讬诐 诇讘谞讬 讗"讬, 砖讛讬讜 拽专讜讘讬诐 诇讛诐 讜讬讚注讜 讗转 讬讞讜住诐 讬讜转专 诪讘谞讬 讘讘诇 讛专讞讜拽讬诐.

